Snezana Djuric Pijevac\t 29.01.2020. 12:44h\nPredsedniku je tokom obilaska rečeno se u toj fabrici izrađuje 20.000 uniformi za radnike EPS\nDRVAR - Srpska firma iz Vranja "Jumko", koja se bavi proizvodnjom tekstila, danas je u Drvaru svečano otvorila svoj pogon u prisustvu predsednika Srbije Aleksandra Vučića, koji je poručio da će se Srbija boriti da Srbima u BiH bude još bolje.\nVučić je u razgovoru saznao da će radnicama biti povećane plate kada budu završile obuku i naglasio da je to veoma važno za opstanak Srba u Drvaru.\nPredsedniku je tokom obilaska rečeno se u toj fabrici izrađuje 20.000 uniformi za radnike EPS.\nU tom pogonu je pre nekoliko nedelja 80 žena na plaćenoj obuci već počelo sa proizvodnjom, a do kraja januara planirano je da bude zaposleno još dvadesetak radnika.\nPodrška Srbije u privrednom razvoju Drvara dogovorena je u septembru 2019. godine prilikom posete predsednika Srbije. Uz podršku Vlade Srbije u rekonstruisanom prostoru nekadašnje pekare sada 80 Jumkovih radnika proizvodi mantile, a najavljena je i proizvodnja radnih odela.\nDrvar, u kome su većina žitelja Srbi, nalazi se u Federaciji BIH, a opisuje se i kao grad povratnika kojima će nova fabrika dati priliku da obezbede egzistenciju i nadu za opstanak.\nOd posebnog značaja za Drvarčane je što će 90 odsto zaposlenih biti žene, a svi novozaposleni radnici proćiće obuku u trajanju od tri do šest meseci.\n- Značaj ove fabrike je izuzetan prvenstveno za žene koje su trenutno zaposlene u njoj, a indirektno je veliki značaj i za opštinu s obzirom da Drvar spada u red najnerazvijenijih opština na područuju Federacije BiH. Tako da u jednom danu otvoriti 100 radnih mesta u ovakvim prilikama je regionalna vest, istakla je Runić.\nZa pomoć razvoju Drvara Vlada Srbije opredelila je iznos od milion evra, a deo tih sredstava uložen je i u uređenje poslove zone "Mlin", gde je "Jumko" trenutno smešten.


Ture: "Siti jača iz dana u dan" - Sportske.net\nTure: "Siti jača iz dana u dan"\nReprezentativac Obale Slonovače bio je čovek odluke u pretposlednjem kolu Premijer lige pošto je sa dva pogotka doveo "Građane" nadomak titule. Sve je spremno za veliko slavlje a Jaja Ture ističe da Sitijevo vreme tek dolazi.\nNaporno se radilo da bi Mančester Siti došao do šanse da se posle 44 godine bori za osvajanje trofeja u engleskoj Premijer ligi. Sada, kada je trofej nadomak "Etiheda", igrači polako rekapituliraju kroz šta je sve klub morao da prođe da bi postigao ovaj uspeh.\n"Radili smo naporno od početka sezone pa sve do sad i, kao što je trener Manićini rekao, bez obzira na sve, iza nas ostaje uspešna sezona" rekao je Ture.\nOn se osvrnuo na vreme kada je došao u Siti koji tada nije važio za uspešan klub što se promenilo tokom dve sezone. Najpre je osvojen FA Kup a sada je na pomolu titula u šampionatu Engleske.\n"Porasli smo kao tim. Oko nas su ljudi koji rade sve kako bi postigli uspeh i koji poseduju veliku želju za pobedama. I ja sam u Siti došao da bih osvajao pehare a početak je bio trofej u FA Kupu do koga smo stigli u prošloj sezoni" završio je vezista Sitija.\nEkipa Roberta Manćinija priprema se za odlučujuću utakmicu sezone. Na "Etihed" stiže Kvins Park Rendžers i samo pobeda garantuje Mančester Sitiju da će trofej završiti u vitrinama tog kluba. Neuspeh nije opcija pa su svi u timu 100 posto angažovani kako bi plavi deo Mančestera slavio u nedelju.


Uroš Štrboja, poznatiji kao Rosh Panonsky, za novi broj magazina Original, koji izdaje Fondacija Novak Đoković, pričao je o svom novom umetničkom delu, ali i tome da li je očekivao ovakve reakcije na njega.\n- Kad činiš neki pozitivan gest očekuješ i pozitivne reakcije. Motiviše me uvek novi projekat, pa naravno i ovaj pogotovo što je takva poruka, tema i način rada - kaže, između ostalog, Uroš za Original.\nInače, poslednjih dana interesovanje širom sveta za ovaj mural dodatno je poraslo nakon što je stranica na Fejsbuku Sarcasm, koju prati 39 miliona ljudi, objavila fotografiju i u opisu napisala: “Najbolja fotografija na internetu!”\nObjava je dobila preko 350.000 lajkova, podeljena je desetinama hiljada puta i izazvala je veliki broj komentara.\nA koja su još dela Rosha Panonskog poznata, iza kog brenda (a i benda) stoji njegovo ime, te kako Uroš zapravo izgleda, saznajte u Originalu, koji besplatno možete preuzeti na ovom linku.


Обележен јубилеј Центра за обуку логистике Војске Србије - KruševacGrad\nU Kruševačkom pozorištu održana jesvečanost povodom jubileja decenije od formiranja Centra za obuku logistike\nTom prilikom, povodom jubileja desetogodišnjice od formiranja, izaslanik Simić uručio je komandantu Centra pukovniku Draganu Ljubiću Srebrnu medalju za zasluge, kojom je predsednik Republike Tomislav Nikolić odlikovao tu jedinicu.\nČestitajući pripadnicima Centra za obuku logistike, izaslanik Simić je istakao da je odlikovanje predsednika Republike, vrhovnog komandanta Vojske Srbije, svakako rezultat višegodišnjeg požrtvovanog rada pripadnika tog Centra.\n– Poverenje i respekt koji naša Vojska uživa kao institucija u koju građani imaju najviše poverenja, govori o izraženoj motivaciji i privrženosti vojsci i sistemu odbrane, ali i privrženosti svojoj državi – ocenio je izaslanik Simić naglašavajući da se od pripadnika Centra očekuje da nastave sa uspešnom realizacijom zadataka.\nPrema njegovim rečima država je već preduzela mere na unapređenju operativnih i funkcionalnih sposobnosti Vojske Srbije, a u skladu sa mogućnostima pružaće podršku i na poboljšanju materijalnog statusa svih njenih pripadnika.\n– Uveren sam da će odlikovanje koje vam je danas uručeno, predstavljati podstrek za još bolji rad, a ostalim pripadnicima Ministarstva odbrane i Vojske Srbije, primer koji treba da slede – zaključio je izaslanik Simić.\nZahvaljujući na dodeljenom odlikovanju, pukovnik Ljubić poručio je da će pripadnici tog Centra, svojim profesionalnim radom nastaviti da izgrađuju funkcionalne sposobnosti za dobrobit Vojske Srbije.\nUkazom ministra odbrane, Centar za obuku logistike (CO Lo) formiran je na današnji dan, 17. januara 2007. godine, a njegova misija je obuka kadrova logističkih specijalnosti (tehničke, intendantske, saobraćajne, sanitetske i veterinarske službe) za potrebe sistema odbrane. Razmešten je na tri lokacije – u kruševačkoj kasarni „Car Lazar“ smeštene su komanda, Komandna četa i čete za obuku tehničke i intendantske službe, u Nišu su razmeštene Četa za obuku sanitetske i veterinarske službe i Četa za obuku vodiča pasa, uzgoj i dresuru pasa, a u kraljevačkoj kasarni „Ribnica“ smešten je Bataljon za obuku saobraćajne službe.\nSvečanosti u kruševačkom poyorištu prisustvovali su i gradonačelnik Dragi Nestorović, predsednik Skupštine Jasmina Palurović i načelnik Rasinskog upravnog okruga Branislav Vesić, izaslanik predsednika Republike Milorad Simić, državni sekretar u Ministarstvu odbrane Nenad Nerić, načelnik Generalštaba Vojske Srbije general Ljubiša Diković, sa saradnicima, predstavnici lokalne samouprave i organizacijskih jedinica Vojske Srbije\n18.08.2021 0 1,454\n20.07.2021 0 539\n12.07.2021 0 949\n19. oktobra 2021., 21:20


Mazda bilježi stabilnu polugodišnju prodaju u Evropi - BIGportal.ba\nMazda Motor Corporation je objavila svoje prodajne rezultate u prvoj polovini ove fiskalne godine, pa su tom prilikom saopštili da su na globalnom nivou prodali 731.000 vozila u periodu od 1. aprila do 30. septembra 2019. godine.\nEvropska regija je porasla 2% tokom šestomesečnog perioda, prodavši 121.000 automobila. Nemačka, najveće Mazdino tržište u Evropi, doprinela je ovom rezultatu sa 34.000 prodatih automobila (+ 3%), dok je prodaja u Velikoj Britaniji porasla za 9% do 20.000 automobila godišnje u poređenju s tržišnim trendom.\nNa Mazdinom domaćem tržištu u Japanu je prodato 98.000 vozila. Severna Amerika je prijavila prodaju od 202.000 vozila.\nMazdini prodajni rezultati tokom prve polovine fiskalne godine su doneli prihod od 14,1 milijardi evra, rezultirajući operativnom dobiti od 213,2 miliona evra i neto prihodom od 137,1 miliona evra.\nPrvenstveno kao rezultat kursnih pritisaka i jednokratnih troškova kontrole kvaliteta povezanih sa problemom na upravljačkom sistemu, za fiskalnu godinu koja se završava 31. marta 2020. godine, celovita godišnja prognoza Mazde je prilagođena, s globalnim prodajnim ciljem od 1.550.000 jedinica (sa padom od 8%), operativnom dobiti od 504 miliona evra i neto prihodima od 361 miliona evra.\nU Evropi, modeli nove generacije Mazda 3, takođe dostupni s Mazdinim revolucionarnim benzinskim motorom Skyactiv-X, te Mazda CX-30 dobijaju vrlo pozitivne kritike. Očekuje se da će oba automobila dodatno povećati prodajni zamah na globalnom nivou tokom cele godine.\nDruga pozitivna vest je nedavno predstavljanje Mazde MX-30, prvog serijskog potpuno električnog Mazdinog vozila koje će stići u drugoj polovini 2020. godine.


Uskoro osnivanje Fondacije "Slavko Ćuruvija"\nPodrška lokalnim medijima\nSonja Lakic 19.01.2014. 12:06h 13:54h\n20. januara na sajtu fondacije biće objavljen konkurs za lokalne medije, a 27. marta predstavljena fondacija i dobitnici grantova na tom konkursu\nBEOGRAD- Fondacija "Slavko Ćuruvija" koja će se baviti podrškom nezavisnim medijima i istraživačkom novinarstvu uskoro će početi sa radom.\nĆerka ubijenog novinara Jelena Ćuruvija-Đurica kaže da će 20. januara na sajtu fondacije biti objavljen konkurs za lokalne medije, a da će 27. marta biti predstavljena fondacija i dobitnici grantova na tom konkursu.\nSticajem okolnosti početak rada fondacije poklopio se s hapšenjem osumnjičenih za ubistvo Slavka Ćuruvije koje je izvršeno 11. aprila 1999. godine, ali Ćuruvija-Đurica navodi da na osnivanju fondacije radi godinu i po dana.\n"Fokusiraćemo se na podršku lokalnim medijima, jer mislimo da su najugroženiji, pomagaćemo im kroz edukaciju ili finansijsku pomoć. Pomagaćemo istraživačko novinarstvo kroz grantove za projekte i nagradom koja će nositi tatino ime za najbolji projekat", objasnila je ona.\nKako je dodala, oni koju konkurišu za nagradu moraće da zadovolje visoke standarde koje fonadacija postavi, a nagrada se neće obavezno dodeljivati svake godine. Takođe, predviđen je i rad sa studentima četvrte godine žurnalistike, a najbolji će dobiti stipendiju fondacije s kojom bi tri meseca radili u inostranstvu, a onda šest meseci u nekoj domaćoj redakciji.\n"Tek smo krenuli, malo nas je, petočlani upravni odbor, izvršni direktor i ja. Radimo svi mnogo na ostvarenju ove ideje u koju verujemo. Ono što me raduje je da su mnogi prepoznali ovo kao zaista dobru ideju, ali i neophodnost. Želim da se na ovaj nacin nastavi tatin pristup poslu i nastavi rad na njegovoj viziji o tome kakvo novinarstvo treba da postoji", rekla je Ćuruvija-Đurica.\nOna je dodala da je za sada podršku dala Fondacija "Braća Rokfeler" iz Njujorka.\nFondaciju su osnovale Jelena Ćuruvija-Đurica, Vukosava Crnjanski Šabović, a njoj će se pridružiti i Slavkov sin Rade Ćuruvija kada se vrati iz SAD gde trenutno živi.\nslavko curuvijadnenvi telgrafjelena ćuruvijađurica\nOVAJ DETALJ NA KRSTU MATEJA PERIŠA MNOGIMA PROMAKAO Okupljeni na opelu bili su SKRHANI BOLOM da bi primetili šta je urezano (FOTO) 6 5\nKOVČEG SA MATEJOM KRENUO U RODNI SPLIT! Periš pred polazak svima mahnuo i rekao: MOLIM BOGA DA MI DA SNAGE, NOSIM VAS U SRCU VIDEO 15 120\t7.3k\nODRŽANO OPELO ZA MATEJA Hočevar i Porfirije dirljivim govorom ganuli okupljene GOSPODE NAŠ, SETI SE NJEGOVOG IMENA (FOTO/VIDEO) 12 8\t978


Kad srpski fudbaleri bolje igraju – bolje se i oblače! (VIDEO)\nNa okupljanjima reprezentacije godinama unazad bili smo svedoci raznoraznih odevnih kombinacija. Uglavom su tu bile marke svetskih kreatora, ali ne baš najsrećnije iskombinovane: nitne, šljokice, majce jarkih boja, pocepane farmerke...\nMeđutim, izgleda da dobra igra na terenu utiče na bolji stajling naših reprezentativaca.\nOvoga puta većina fudbalera došla je veoma stilizovana. Zanimljive i svedene varijante koje priliče svetskim facama.\nNaravno, bio je tu >> Pročitaj celu vest na sajtu Telegraf.rs << i poneki ispad. Desi se da sine neka šljokica i nitna pa se pitamo da na aerodromu neki nisu zamenili kofere sa našim estradnim umetnicama.


Albanska golgota 100 godina kasnije - East Side portal\nAlbanska golgota 100 godina kasnije\nObjavljeno: 13. april 2016.\nNarodna biblioteka "Dositej Novaković" i Negotinska gimnazija danas u podne organizuju prezentaciju ekspedicije "Albanska golgota - 100 godina kasnije". Biće to priča o ekspediciji čiji su članovi u decembru prošle godine, za osam dana, prešli 245 kilometara peške od Peći do Drača u čast predaka koji su u Velikom ratu doživeli veliko stradanje povlačeći se preko Crne Gore i Albanije\nNarodna biblioteka „Dositej Novaković“ i Negotinska gimnazija, danas u podne organizuju prezentaciju ekspedicije „Albanska golgota – 100 godina kasnije“. Albanska golgota 100 godina kasnije je ekspedicija, čiji su članovi, alpinisti, Marko Nikolić, Nemanja Nešković, Nenad Mitrović i Marko Marković, prešli jedan od pravaca povlačenja koji je prepešačila srpska vojska, bez ikakve logistike, pre jednog veka, u pogromu Velikog rata. Ekipa iz Beograda je za osam dana prešla 245 kilometara peške od Peći do Drača u čast predaka koji su doživeli veliko stradanje povlačeći se, pre stotinu i jedne godine, preko Crne Gore i Albanije. Potom su obišli Krf, Vido i Zejtilnik, a ekspediciju su završili usponom na Kajmakčalan.\nMladi, odvažni, alpinisti su se kretali putanjom koja je obuhvatila Peć (Rugovsku klisuru) – Čakor – Devojački krš – Plav – Gusinje – Vrmošu – Selce – Tamaru – Hoti – Skadar – Lješ – Drač – Krf. U povratku su obišli Srpsko vojničko groblje u Solunu i popeli se na Kajmakčalan, odnosno „kapiju slobode“ kako su ga naši preci nazivali. Za ovaj poduhvat, kojim su naši alpinisti želeli da iskažu najiskrenije divljenje i odaju počast precima, izabran je decembar što je odgovaralo periodu odigravanja ovog istorijskog događaja 1915. godine.\nPrezentacija je u svečanoj sali Negotinske gimnazije u 12 sati i jedan je od programa kojim Narodna biblioteka „Dositej Novaković“ u Negotinu obeležava 170 godina Negotinskog čitališta. Da podsetimo, susret negotinske publike sa članovima ekspedicije prvobitno je bio najavljen za deveti mart ali ga je organizator, iz objektivnih razloga, odložio za 13. april.\nNegotin\tNarodna biblioteka "Dositej Novaković"\tNegotinska gimnazija


Stiven Benon u Srbiji početkom godine? - Sputnjik Srbija\n05:41 20 Oktobar 2020\n20:16 06.11.2018 Preuzmite kraći link\nBenon, koji trenutno u Evropi vodi fondaciju „Pokret“, posetiće, kako saznajemo, Republiku Srpsku, Srbiju i Mađarsku.\nBenon je poznati suverenista i njegove aktivnosti u Evropi povezane su sa okupljanjem evropskih suverenističkih stranaka u jedan blok, kako bi zajednički nastupile na predstojećim izborima za Evropski parlament, naglašava istoričar Saša Adamović.\nTe stranke imaju šanse da nadjačaju svoje rivale, a promene koje će doneti izbori za Evropski parlament mogu da idu u korist Srbiji, s obzirom da su stranke koje Benon pokušava da okupi u jedinstven blok u prošlosti pokazivale izrazito prosrpski stav.\n„Pokazivale su mnogo više razumevanja za srpske nacionalne interese i nisu bile sklone da budu te koje će priznati nezavisno Kosovo. Od Nacionalnog okupljanja Marin Le Pen, Lige Matea Salvinija, Štraheovih ’slobodara‘ ili Alternative za Nemačku, njihovo prisustvo u Briselu i njihov eventualni rezultat će uticati na poboljšanje položaja Srbije. Sa druge strane, dolazak Stiva Benona u Srbiju pokazao bi da i on odlično razume položaj Srbije u svetu i mislim da bi određene političke snage u Srbiji u njemu mogle da imaju saveznika“, kaže Adamović.\nEventualni Benonov dolazak u Srbiju mogao bi samo da koristi našoj zemlji, ocenjuje Adamović i dodaje da je za Srbiju jako važno da ima alternativu, s obzirom da globalistički centri moći vrše pritisak kako bi Srbija priznala nezavisnost Kosova i Metohije.\nBenon: Situacije u Beloj kući kao uoči državnog udara\nBenon u Australiji, predviđa klasnu pobunu belih radnika\nBenon napustio poziciju glavnog Trampovog savetnika\nStiv Benon, poseta, eventualna poseta Stiva Benona Srbiji, fondacija Pokret, Stiv Benon, Saša Adamović, Srbija


Ivković saopštio spisak za kvalifikacije, "orlove" desetkovale povrede\nSelektor košarkaške reprezentacije Srbije Dušan Ivković saopštio skraćeni spisak na kojem zbog povreda nema Novice Veličkovića, Koste Perovića i Stefana Markovića, a neizvestan je i nastup kapitena Nenada Krstića u kvalifikacija za šampionat Evrope u Sloveniji 2013. godine.\nIvković je rekao da u dosadašnjoj trenerskoj karijeri nije imao ovako delikatnu situaciju kada su u pitanju povrede vodećih igrača.\n"Bilo je raznih razmišljanja kako da obezbedimo što kvalitetniji sastav za kvalifikacije, razmišljali smo da li ima šanse da dobijemo još vremena kako bismo osposobili neke igrače. Nikada u karijeri nisam imao ovako delikatnu situaciju zbog mnogo povreda", rekao je Ivković na konferenciji za medije u Kući košarke.\nOn je podsetio da do 4. jula mora da prijavi konačan spisak igrača na koje računa u kvalifikacijama za prvenstvo Evrope.\n"Posle dužih i detaljnih lekarskih analiza dobili smo informacije da Veličković, Perović i Marković neće biti spremni da odgovore našim zahtevima. Nisam očekivao ovakav razvoj situacije kada sam pravio prvi spisak, niti sam mislio da su povrede tako ozbiljne", priznao je Ivković.\nIvković je dodao da će u narednom periodu lekari reprezentacije napraviti detaljnu procenu zdravstvenog stanja kapitena Krstića, pa je naknadno pozvan Vladimir Štimac.\n"Štimac je pozvan jer ima ogromnu energiju i sjajan skok u napadu. Odmah i bezuslovno je pristao da se priključi ekipi".\nIvković je podsetio da Veličković drugi put uzastopno izostaje zbog povrede, jer nije bio na šampionatu Evrope u Litvaniji i naveo da reprezentacija mora da vodi računa o svim svojim igračima.\n"Ovo može da bude prekretnica za nas, naša kvalifikaciona grupa je izuzetno teška, a bićemo veoma oslabljeni. Verujem da naglašenim timskim duhom i velikom borbom, možemo da dođemo do uspeha", zaključio je Ivković.\nIvkovićevi asistenti tokom kvalifikacija biće Aleksandar Kesar i Vlada Vukoičić.\nSrbija se nalazi u kvalifikacionoj grupi A zajedno sa selekcijama Estonije, Slovačke, Crne Gore, Izraela i Islanda, a prvi meč odigraće 14. avgusta na Islandu.\nPlasman na EP obezbediće dve prvoplasirane selekcije iz svake od šest grupa, kao i četiri najbolje trećeplasirane ekipe.\nLabović briljirao na debiju, ali trijumf pripao Galatasaraju\nNaš košarkaš Dragan Labović već u prvoj utakmici u dresu Alijage pokazao je da će biti veliko pojačanje ekipi koja će se u nastavku turskog šampionata grčevito boriti za opstanak.\nKošarkaši Valensije savladali su Albu, na domaćem terenu, sa 89:75 u prvom meču finala Evrokupa.\nBivši plejmejker Makabija na radaru Partizana\nBivši košarkaš Makabija Doron Perkins mogao bi da pojača šampionske redove Partizana koji je u potrazi za plejmejkerom od odlaska Ejsija Loua, piše "Sportski žurnal".


Ono što je za građane najvažnije je da bi došlo do skoka cena električne energije u zavisnosti od količine uvoza. Takvo poskupljenje struje bi se odrazilo i na konkurentnost srpske privrede, a Srbija bi postala elektroenergetski zavisna. Obustavljanjem ovog projekta i brzom dekarbonizacijom Srbije bili bismo jedna od retkih zemalja sa smanjenom emisijom ugljen-dioksida u većem procentu nego što EU zahteva od svojih članica.\nOvo je juče izjavio v. d. direktora EPS Milorad Grčić reagujući na izjavu ministarke rudarstva i energetike Zorane Mihajlović da ministarstvo obustavlja dalju gradnju termoelektrane "Kolubara B".\nBura koju su u ponedeljak pokrenuli zaposleni u "Kolubari", "Kostolcu" i termoelektranama protestujući u Kaleniću zbog te odluke, juče su zaoštrili čelnici EPS i ministarstva.\nPredsednik NO EPS dr Jovan Despotović i direktor Milorad Grčić\nGrčić je istakao da će uvek stati na stranu rudara, jer oni i kada štrajkuju rade više u korist Srbije nego pojedinci koji samo štancuju izjave i rade za uvozne lobije.\n- Po zakonu, rudari imaju pravo na štrajk i obustavu rada na 16 sati, a prilikom protesta upozorenja u Kaleniću rudari nisu radili samo od 7.00 do 13.00 časova i nije bila ugrožena proizvodnja uglja i električne energije - istakao je Grčić. - Verujem da će građane mnogo više koštati pogubne odluke Zorane Mihajlović nego bilo koji potez rudara "Kolubare" i "Kostolca".\nPredsednik Nadzornog odbora Elektroprivrede Srbije Jovan Despotović istakao je da se strateške odluke u elektroenergetskom sektoru ne donose preko noći i da je neophodno da se što pre reši aktuelno pitanje gradnje TE "Kolubara B". Ministarstvo energetike zaobišlo je, kako navodi, Nadzorni odbor pri donošenju odluke. On je demantovao jučerašnje tvrdnje ministarke da je tačka o toj temi povučena sa sednice Nadzornog odbora. Mihajlovićeva je na taj način pokušala da ospori saznanja koja su "Novosti" u sredu prenele da su, tom prilikom, svi članovi ovog tela izrazili podršku zahtevima zaposlenih na protestu u Kaleniću, da se nastavi gradnja ove termoelektrane i da se iz strategije izbriše rok za gašenje rudarskih i termokapaciteta do 2030. godine.\nGrčić je podsetio da je još 2018. godine Vlada Srbije formirala radnu grupu za realizaciju projekta izgradnje termoelektrane "Kolubara B".\n- Na osnovu te odluke EPS je krenuo u realizaciju projekta koji je bio u skladu sa preuzetim i budućim obavezama Srbije u oblasti energetike i zaštite životne sredine, te nema nijednog razloga da bude izbačen iz investicionog plana - objašnjava Grčić. - Ministarstvo rudarstva i energetike je 5. februara prošle godine donelo i rešenje o obrazovanju projektne grupe za vođenje pregovora o ugovoru za realizaciju izgradnje "Kolubare B" i dobijena je saglasnost za ulazak u pregovore sa potencijalnim kineskim ponuđačem. Međutim, ministarka Zorana Mihajlović je odlučila da za jedan dan promeni sve te odluke bez ikakvih prethodnih analiza i konsultacija. Kao da je država za sebe od koje počinje sve. A verujem da nije.\nSrbija ne može, kako naglašava, da se odrekne uglja u potpunosti u ovom trenutku jer ćemo se na taj način odreći energetske nezavisnosti. On dodaje da stručna javnost mora aktivno da se uključi u razvoj buduće energetske politike jer EPS ulaže značajna sredstva u modernizaciju starih i razvoj novih kapaciteta sa tzv. čistom energijom.\nUSKORO SE GASE TERMOKAPACITETI\nMILORAD Grčić, v.d. direktora EPS, naglasio je da javnost mora da zna istinu da je TE "Kolubara B" zamena za termokapacitete građene 1970. godine i kasnije, koji će uskoro morati da se gase:\n- EPS od 2024. ostaje bez mogućnosti proizvodnje bazne električne energije, zbog preuzetih obaveza naše zemlje prema EU. Povlače se iz rada TE "Kolubara A" i TE "Morava" ukupne snage 324 megavata, postrojenja za odsumporavanje na svim termoblokovima dodatno umanjuju proizvodnju električne energije za 120 megavata, a za potrebe toplodalekovoda ka Novom Beogradu, umanjuje se za dodatnih 160 megavata. Zato nam je potrebna TE "Kolubara B", jer je efikasnija, ima manju emisiju ugljen-dioksida i samo 350 megavata.\nMINISTARKA energetike Zorana Mihajlović juče je ocenila da je bilo mnogo manipulacija i neinformisanosti, kao i određenih interesa da se neki projekti ipak rade. Ministarstvo, kako je istakla, nije dalo odobrenje da se gradi "Kolubara B":\n- Niko nikada nije rekao da će se 2030. gasiti TE i da će se zatvarati radna mesta - rekla je ministarka. - To nije ni moguće, jer trenutno skoro 70 odsto struje dobijamo iz termoelektrana. Drugo je pitanje da li će se graditi nove elektrane. Mi mislimo da ne treba, već da EPS treba da što pre završi već započete projekte, od TE "Kostolac B3" do vetroparka u Kostolcu. Ministarstvo stoji iza toga da nije dalo odobrenje da se gradi "Kolubara B", i smatramo da je važno da umesto manipulacija imamo jasne informacije o svemu što se radi.\nOna je odgovorajući na pitanja novinara na "Kopaonik biznis forumu" rekla da RB "Kolubara" radi redovno, a da prve procene govore da je direktna i indirektna šteta za EPS od prekida rada u ponedeljak pola miliona evra.\nPROTEST MEŠTANA RAKOVICA SELA: Ne pristaju na ponuđene cene za raseljavanje\n24. 05. 2021. u 11:13\nSrbija Zorana Mihajlović energetika EPS rudari otpuštanja Milorad Grčić ministarka Zorana Mihajlović Srbija vesti TE Kolubara B termo elektrane radnici eps\n34 NA MEDICINI ISPOD CRTE 50 VUKOVACA: Preliminarne rang-liste na fakultetima pokazale ogromne razlike u uspehu i znanju budućih brucoša


Hašim Tači sa Albancimaiz preševske doline (Foto Predsedništvo Kosova)\n“Poštovanje prava manjina jedan je od glavnih kriterijuma za članstvo u EU i nijedna zemlja kandidat, uključujući Srbiju, ne može da napreduje u procesu integracije, a da ne ispuni najviše standarde poštovanja manjina”, rekao je Tači, objavljeno je na njegovom sajtu.\nOn se u sredu u Prištini sastao sa delegacijom Albanaca iz Preševa, Bujanovca i Medveđe koju je predvodio predsednik Nacionalnog saveta Albanaca Jonuz Musliu, a kako je navedeno na Tačijevom sajtu, razgovarali su o položaju Albanaca u tim opštinama i političkoj situaciji u regionu.\nTači je rekao i da će se “sa učvršćivanjem međunarodnog položaja Kosova, povećati mogućnosti pružanja podrške Albancima u Preševskoj dolini”.\nMusliu, koji je bio u pratnji gradonačelnika Preševa Ardite Sinani i gradonačelnika Bujanovca Šaipa Kamberija, rekao je da postoje brojne mogućnosti za produbljenje saradnje.\nTači i Musliu su razgovarali o značaju povećanja saradnje na polju obrazovanja, kulture i trgovinske razmene sa te tri opštine, kako bi se poboljšao položaj Albanaca koji u njima žive, navedeno je na sajtu kosovskog predsednika.


Crna Gora zatvorila vazdušni prostor za ruske avione - 04.03.2022, Sputnik Srbija\nCrna Gora zatvorila vazdušni prostor za ruske avione\nVazdušni prostor Crne Gore zatvoren je za sve ruske avione odlukom Agencije za civilno vazduhoplovstvo, a na predlog Ministarstva kapitalnih investicija. 04.03.2022, Sputnik Srbija\nZbog učestalih hakerskih napada i ometanja sajta Sputnjik Srbija i naših kanala na Fejsbuku i Jutjubu, sve vesti pratite i na kanalu Sputnjik Srbija na Telegramu, koji niko ne može da ugasi,a sve video-sadržaje na platformi „Odisi“ (odysee.com).Ovom odlukom, piše portal RTCG, Crna Gora se pridružila državama članicama Evropske unije koje su svoj vazdušni prostor zatvorile za avio saobraćaj sa Rusijom 27. februara, kao odgovor na rusku vojnu intervenciju u Ukrajini.Crna Gora se, nakon napada na Ukrajinu 24. februara, pridružila svim restriktivnim merama, među kojima je osam paketa individualnih i ekonomskih sankcija koje je Evropska unija usvojila protiv Rusije.\ncrna gora, rusija, kriza u ukrajini, sankcije\nVazdušni prostor Crne Gore zatvoren je za sve ruske avione odlukom Agencije za civilno vazduhoplovstvo, a na predlog Ministarstva kapitalnih investicija.\nZbog učestalih hakerskih napada i ometanja sajta Sputnjik Srbija i naših kanala na Fejsbuku i Jutjubu, sve vesti pratite i na kanalu Sputnjik Srbija na Telegramu, koji niko ne može da ugasi,a sve video-sadržaje na platformi „Odisi“ (odysee.com).\nOvom odlukom, piše portal RTCG, Crna Gora se pridružila državama članicama Evropske unije koje su svoj vazdušni prostor zatvorile za avio saobraćaj sa Rusijom 27. februara, kao odgovor na rusku vojnu intervenciju u Ukrajini.\nCrna Gora se, nakon napada na Ukrajinu 24. februara, pridružila svim restriktivnim merama, među kojima je osam paketa individualnih i ekonomskih sankcija koje je Evropska unija usvojila protiv Rusije.\nTurska: Nećemo zatvarati vazdušni prostor za Rusiju\n4 Mart, 16:35


Kladovo - Blic Online\nPolicija u Negotinu, u dve odvojene akcije, uhapsila je S.H. (26) I M.J. (25) zbog sumnje da su izvršili krivično delo neovlašćena proizvodnja i stavljanje u promet opojnih droga.\nHAPŠENJE U KLADOVU Pet osoba iza rešetaka zbog krijumčarenja migranata\nPolicija u Kladovu uhapsila je pet osoba osumnjičenih za krijumčarenje ljudi kojima je određen pritvor do 48 sati, a prilikom hapšenja pronađen je i 21 iregularni migrant, saopštio je danas MUP.\nSaobraćajna policija u Negotinu isključila je iz saobraćaja muškarca (53), iz okoline tog mesta, koji je u ulici Obilićeva vozilom „bmv“ upravljao sa 2,13 promila alkohola u organizmu.\nPOLICIJA GA ZATEKLA S NOŽEM U RUCI Zvao bivšu suprugu i pretio da će ubiti i nju i njenog novog partnera\nKladovska policija, uhapsila je D. B. (56) iz okoline tog mesta zbog sumnje da je izvršio krivično delo ugrožavanje sigurnosti.\nPolicija u Kladovu podneće krivičnu prijavu protiv dvadesetdevetogodišnjeg muškarca iz okoline Kladova, zbog sumnje da je izvršio krivično delo neovlašćeno korišćenje tuđeg vozila.\nU opštini Kladovo danas je hitno zasedao lokalni Krizni štab za borbu protiv kovida 19 i doneo odluku da se već koliko danas proglasi vanredna situacija na teritoriji te opštine u Borskom okrugu, saznaje "Blic".\nCrne slutnje su se obistinile: Srbija je u poslednja 24 sata probila granicu od 2.000 novozaraženih u roku od 24 sata pošto je zabeleženo 2.412 novih slučajeva, dok je Beograd "probio hiljadarku" sa čak 1.106 novoobolelih ili 46 odsto od svih pozitivnih nalaza.


Igrači Baskonije su došli tek do drugog trijumfa u elitnom takmičenju, ali na kakav način! Razbili su Madriđane, kojima je već posle prve četvrtine (17:36) bilo jasno da će doživeti brodolom i to istorijski - nikada nisu izgubili sa tolikom razlikom.\nTim iz Baskije je do kraja meča samo uvećavao prednost i na kraju je slavio sa impresivnih 30 poena razlike (105:75). U pobedničkoj ekipi svi su se upisali u strelce, a najbolji su bili Rodrig Buboa sa 15 i Marselinjo Uertas sa 13 poena.\nU redovima Reala dvocifreni su bili samo Luka Dončić (18 poena) i debitant Valter Tavares (10). "Kraljevići" su tako ušli u lošu seriju, jer su doživeli treći uzastopni poraz posle uvodne četiri pobede.\nUbedljiv je bio i Panatinaikos, koji je deklasirao Himki sa 92:65. "Zeleni" su sve dileme oko konačnog pobednika razrešili posle prvih 20 minuta, kada su imali 19 poena prednosti.\nKod Atinjana najbolji je bio Markus Denmon sa 24 poena, dok se kod Himkija samo istakao Aleksej Šved, koji je sa 17 poena bio jedini dvocifren. Naš Stefan Marković je imao dva poena i pet asistencija.\nMnogo više neizvesnosti bilo je u Malagi, gde je Unikaha posle produžetaka poražena od Žalgirisa - 83:85. Domaći su uspeli u samom finišu da poenima Bruksa i Mekoluma izbore produžetak, ali su Litvanci u dodatnih pet minuta bili skoncentrisaniji i izvojevali su bitnu pobedu.\nVasilije Micić je u pobedničkoj ekipi za 35 minuta postigao četiri poena. Na drugoj strani, Dragan Milosavljević je imao osam, Dejan Musli četiri poena (sve sa linije slobodnih bacanja), dok Nemanja Nedović nije igrao zbog povrede.\nUnikaha - Žalgiris 83:85 pp\nC. zvezda - CSKA 19\nBamberg - Barselona 20\n1. Himki 5 2 562:580 12\n2. CSKA 5 1 529:467 11\n3. Real 4 3 595:580 11\n4. Žalgiris 4 3 559:551 11\n5. PAO 4 3 544:542 11\n6. Fenerbahče 4 2 455:411 10\n7. Makabi 4 3 555:538 10\n8. Olimpijakos 4 2 429:425 10\n9. Unikaha 3 4 502:529 10\n10. Valensija 3 3 452:435 9\n11. Bamberg 3 3 444:478 9\n12. Baskonija 2 5 547:557 9\n13. Efes 2 5 550:581 9\n14. Barselona 2 4 487:460 8\n15. C. zvezda 2 4 465:483 8\nEVO ZAŠTO JE DOŠLO DO PROMENE Prelepa Iva menja Sanju Ilića na Evrosongu, otkrivaju od kojih zemalja očekuju PODRŠKU (VIDEO)\nDemantovan odlazak Anrija u Barselonu


VojvodinaCafe - Jedini klavir-štimer u Somboru\nJedini klavirštimer u Somboru\nVest objavljena: 05.06.2012 09:58\nOd zatvaranja majstorske radionice poznate somborske porodice Rab, pre više od dvadeset godina, nije bilo nikoga ko bi Somborcima „naštimavao“ klavir ili popravio neki muzički instrument. Bio je to prilično veliki problem, jer su u ovom gradu tradicija i ljubav prema muziciranju duboko ukorenjeni.\nU Pariskoj ulici, u centru grada, gde je nekad Rab radio, servis i prodaju muzičkih instrumenata pod imenom „Kavai“ otvorio je Vladimir Podunavac.\nTako je, ipak, nastavljena tradicija. Vladimir se više od deset godina bavi ovim poslom, a radio je u muzičkim školama u Nišu, Leskovcu i Somboru.\n- Porodična tradicija me je usmerila prema ovom zanatu. Završio sam muzičku školu i posvetio se štimovanju klavira i popravci drugih muzičkih instrumenata - veli Vladimir.\nOn dodaje da ima dobru saradnju sa svim muzičkih školama i čim ga pozovu brzo „uštima“ klavir. Kako nam kaže, ponuda muzičkih instrumenata, kao i servisnih usluga, proširena je gotovo i na sve vrste instrumenata i muzičke opreme.\nPodunavac ističe da je učinjeno mnogo na kvalitetu reparacije i štimovanja klavira, uz stručne konsultacije tehničkih radionica u svetu.\nOvaj poznati klavirštimer često izađe i u susret pojedincima prilikom kupovine klavira. Zovu ga ljudi gotovo iz cele Srbije za savet kako bi saznali koji klavir da odaberu...


Novi program POMOĆI PRIVREDNICIMA | Radioapatin\nMinistarstvo privrede će narednih dana objaviti javni poziv za učešće u novom investicionom programu „Oporavak i razvoj”, namenjen privrednicima u Srbiji. Firmama će kroz ovaj program biti na raspolaganju krediti u vrednosti od 90 miliona evra. Novac je obezbeđen preko Evropske investicione banke i biće plasiran preko Fonda za razvoj Republike Srbije, prenosi politika.rs.\n„Privrednicima će na ovaj način prvi put biti dostupni dugoročni investicioni krediti sa rokom otplate od čak 12 godina, u okviru koje je grejs period do dve godine, pod povoljnom kamatnom stopom”, naglašava ministarka privrede Anđelka Atanasković.\nOvaj novi kreditni program predstavlja dodatak skupu programa koje Ministarstvo privrede već godinama sprovodi za podršku privrednicima, a koji predstavljaju kombinaciju bespovratnih sredstava i povoljnih kreditnih linija Fonda za razvoj ili poslovnih banaka i lizing kompanija.\nU Ministarstvu privrede navode da su programi međusobno usklađeni tako da odgovaraju različitim potrebama korisnika, odnosno privrednim subjektima su na raspolaganju prilagođeni vidovi pomoći za različite faze njihovog rasta i razvoja.\nNajveći broj programa se sprovodi u saradnji sa Fondom za razvoj. U okviru programa podsticanja preduzetništva kroz razvojne projekte u 2022. Ministarstvo je opredelilo 350 miliona dinara bespovratnih sredstava. Reč je o kombinaciji bespovratnog novca, koji čine do 20 odsto investicije odnosno do 30 odsto za privredne subjekte koji pripadaju četvrtoj grupi razvijenosti i povoljnog kredita Fonda za razvoj, namenjenih za projekte proširenja proizvodnih kapaciteta.\nKako navode na sajtu politika.rs, za početnike u poslovanju, Ministarstvo je obezbedilo 150 miliona dinara bespovratnih sredstava. Program je, takođe, kombinacija bespovratnog novca, koji čine do 30 odsto investicije odnosno do 40 odsto ukupne investicije za privredne subjekte iz nerazvijenih lokalnih samouprava i povoljnog kredita Fonda za razvoj, a namenjeni su za projekte nabavke opreme, adaptacije poslovnog prostora i pokrivanje operativnih troškova u početnom periodu poslovanja.\nProgram za podršku ženama preduzetnicama i mladim preduzetnicima koji su početnici u poslovanju sprovodi se u 2022, nakon uspešnog pilot programa u 2021. Кroz program je opredeljeno 100 miliona dinara bespovratnog novca, namera je da se pruži podrška u poslovanju ženama i mladim do 35 godina. Program predstavlja kombinaciju bespovratnog novca, koji čine do 35 odsto investicije odnosno do 45 odsto ukupne investicije za privredne subjekte iz nerazvijenih lokalnih samouprava i povoljnog kredita Fonda za razvoj.\nOsim ovih programa, sa Fondom za razvoj Ministarstvo privrede realizuje i programe sa poslovnim bankama i lizing kompanijama.\nU resornom ministarstvu navode da se firmama, korisnicima programa krediti plasiraju pod najpovoljnijim kamatnim stopama, uz veoma važan dodatni uslov, da banke ne mogu tražiti hipoteku kao sredstvo obezbeđenja za konkretnu investiciju u opremu već je primarno sredstvo obezbeđenja zaloga na opremi koja se nabavlja preko ovog programa.


FORUM » LEPOTA I ZDRAVLJE » Vase zdravlje » Magnezijum tera crne misli (stil magazin)\nMagnezijum tera crne misli\nadmin Date: UTORAK, 2012-10-02, 11:47 AM | Message # 1\nUkoliko je manjak ovog minerala dugotrajan, može doći do ozbiljnih posledica po zdravlje, kao što su ubrzano starenje, opadanje kose, perutanje kože...\nDovoljno je samo da gricnete koju kockicu crne čokolade, žvaknete malo integralnog hleba i gucnete čašu kisele vode i napunićete baterije svog tela pozitivnom energijom. Upravo to su neke od namirnica koje su bogate magnezijumom, mineralom koji bitno utiče na naše psihofizičko stanje.\nVerovali ili ne, magnezijum može da pomogne da odagnate crne misli, poboljšate raspoloženje i popravite odnose sa okolinom, pa nije ni čudo što ga zovu antistres mineral. Stručnjaci ga preporučuju ljudima koji su izloženi čestim stresnim situacijama. Magnezijum ima važnu ulogu u vezivanju kalcijuma za kosti i u opuštanju mišića. Takođe učestvuje u regulisanju srčanog ritma i snižavanju nivoa holesterola. Ovaj oligoelement reguliše rad creva, naročito u slučaju opstipacije. Kod trudnica, on smanjuje opasnost od spontanog pobačaja i prevremenog porođaja.\nBuđenje sa umorom\nOvaj mineral, koji deluje tako da opušta mišiće i nerve, prisutan je u kostima, mišićima, srcu, jetri i mozgu. Ljudski organizam svakodnevno troši određenu količinu magnezijuma kako bi opustio mišiće i olakšao protok nervnih impulsa. Ukoliko ne unosite svakodnevno dovoljno magnezijuma, vaš organizam počinje da se buni, a vi postajete razdražljivi i imate neprijatan osećaj stalnog umora. Istraživanja pokazuju da je tako čak kod dve trećine ženske populacije. Posledice takvog neraspoloženja vrlo brzo se osećaju na vašoj koži, a osete ih i vaša porodica, prijatelji, saradnici...\nPočasno mesto za voće i povrće\nUvrstite u ishranu integralni hleb, integralni pirinač koji sadrži pet puta više magnezijuma od belog, morsku so, sočivo, soju, pasulj, kukuruz, leblebije, bademe, orahe, lešnike, suve smokve i kajsije, avokado i luk. Voću i povrću dajte počasno mesto u ishrani, ali dozvolite ponekad sebi i koju štanglicu čokolade. Prirodni izvori ovog minerala su takođe zeleno lisnato povrće (kelj, brokoli, spanać), meso, kao i mineralna voda koja obiluje magnezijumom.\nNemir, anksioznost, sindrom nemirnih nogu, poremećaji sna, muka, povraćanje, nepravilan srčani ritam, konfuzija, mišićni grčevi i slabost obično su simptomi koji pokazuju da organizmu nedostaje magnezijum. Ovaj mineral se unosi prvenstveno raznovrsnom ishranom, ali usled njegovog gubitka zbog nekog oboljenja, treba ga nadoknaditi na odgovarajući način, uz obaveznu konsultaciju s lekarom. Ukoliko je manjak magnezijuma dugotrajan, može doći do ozbiljnih posledica po zdravlje, kao što su ubrzano starenje, opadanje kose, perutanje kože...


Virusni meningitis u Crnoj Gori pojavio se u epidemijskoj formi??? Ima li istine u ovoj vijesti???\nsveznalica on Fri Jun 27, 2008 12:43 am\nVirusni meningitis u Crnoj Gori pojavio se u epidemijskoj formi, a od februara do sada registrovano je 114 obolelih, saopšteno je iz Centra za prevenciju i kontrolu bolesti pri Institutu za javno zdravlje u Podgorici.\nNajmasovnija pojava meningitisa registrovana je u Podgorici, gde je 14 osoba zaraženo virusom, u Pljevljima - jedna osoba, u Nikšiću i Herceg Novom po pet osoba, Danilovgradu - četiri i u Bijelom Polju dve osobe.\nU beogradskom „Torlaku“ potvrđeno je da je uzročnik epidemije enterovirus ECHO 6. Najčešći uzrok zaraze je prljavština, a virus se prenosi kontaktima sa zaraženim osobama, jer iskašljavanjem zaražene osobe izbacuju virus koji napada zdravu osobu.\nU saopštenju se navodi da su preduzete sve protivepidemijske mere, koje podrazumevaju obavezno prijavljivanje i lečenje obolelih, svakodnevni epidemiološki nadzor registrovanih slučajeva, edukaciju stanovništva preko medija, održavanje lične i kolektivne higijene, naročito u kolektivnim smeštajima za decu i odrasle, kao i objektima u kojima se obavlja radna delatnost.\nInstitut za javno zdravlje u Podgorici saopštio je u sredu uveče da se širenje bolesti suzbija i da nema novih registrovanih obolelih. Virus meningitisa leči se u bolnicama, a lečenje zaraženih pacijenta traje dve-tri nedelje u zavisnosti od stadijuma zaraze. Kada se osete prve mučnine, potrebno je odmah otići lekaru.


Zrenjanin dobija golf centar | Sport Klub SR\nZrenjanin dobija golf centar\nSrbija definitivno dobija i treći teren za golf. Gradonačelnik Zrenjanina Čedomir Janjić i predsednik Golf kluba "Sava" Ivica Suturović svečano su u Gradskoj kući u Zrenjaninu potpisali ugovor o izgradnji golf centra.\nPosle višemesečnih pregovora, postignut je sporazum po kome će Zrenjanin dobiti pravu golf oazu – teren sa devet rupa koji zadovoljava standarde međunarodnih takmičenja, vežbalište, klupsku kuću, parking i pomoćni objekat. Golf centar u Zrenjaninu biće jedinstven u regionu, a vrednost investicije je blizu milion evra. Predsednik Golf kluba "Sava" Ivica Suturović istakao je da će izgradnja novog terena omogućiti formiranje škole golfa, ali isto tako da će on obavljati funkciju regionalnog juniorskog centra.\n-Srbija ima preko 750 registrovanih golfera, od čega gotovo jednu trećinu čine deca. Mi već dugo i kvalitetno radimo na popularizaciji i širenju ovog sporta i verujemo da će novi teren doprineti nastavku rasta tog trenda. Zahvaljujem se gradu Zrenjaninu što je prepoznao naš potencijal, kao i Golf asocijaciji Srbije na velikoj podršci - rekao je Suturović.\nPrvi čovek GK "Sava" je najavio da će se novi golf centar prostirati na površini od 16,2 hektara i imaće najduže vežbalište u našoj zemlji od 350 metara. Srbija će tako dobiti i svoj treći golf teren, posle beogradske Ade Ciganlije i terena kod Žablja. Ovo će biti najambiciozniji golf projekat u Srbiji u poslednjih pet godina.\n-U Zrenjaninu se trenutno razvija više projekata od nacionalnog značaja. Osim golf centra, radi se i na paraolimpijskom trenažnom centru, kao i stazi za auto-moto trke. Na taj način, grad će dobiti nove mogućnosti razvoja - rekao je Janjić.\n-Ovaj projekat će biti od velike važnosti ne samo za golf klub "Savu", već i za Golf asocijaciju Srbije, jer tako dobijamo nove prilike da ovaj izuzetno popularni individualni sport u svetu, zaživi i u Srbiji -zaključila je Irena Suturović-Bogdanović.


Haris Berković - Vesti - Svet Plus\nHaris Berkovic najnovije vesti\nRada Manojlović otkrila da li će ići kod estetskog hirurga!\nMnoge dame domaće scene otišle su pod nož, sve zbog lepog izgleda na sceni. Ipak, jedna od njih koja je radila minimalne korekcije jeste Rada Manojlović, koja je otkrila da li planira da ugradi silikone.\nŠta li će Rada da mu kaže: Haris Berković pokazao nešto što bi trebalo da ..\nIako pevačica Rada Manojlović tvrdi da ni ona ni njen dečko Haris Berković nisu mnogo ljubomorni, sigurno joj nije baš svejedno što su svi videli ovo, ali će morati da pregrmi.\nMorala je da napusti stan: Rada Manojlović je novac za stan potrošila na ..\nRada Manojlović je novac za stan potrošila na svoju karijeru pa je isti morala da napusti jer nije isplatila dogovorenu sumu novca.\nRada Manojlović: Bila depresivna jer nije imala dečka koji bi je uveče ..\nPevačica Rada Manojlović, bila je depresivna jer nije imala dečka koji bi je uveče ljubio i grlio pred spavanje!


Siniša Mali dok je bio gradonačelnik Beograda, 2. april, 2017.\nOdluka Univerziteta u Beogradu i jeste politička, politička u tom smislu što Univerzitet brani svoju politiku, rekao je za Fejsbuk stranicu Zašto? Radija Slobodna Evropa (RSE) profesor Beogradskog univerziteta Ognjen Radonjić ne želeći da ulazi u motive onih koji odluku o doktoratu ministra finansija Siniše Malog nazivaju ’političkom’.\n"Politika Univerziteta u ovom konkretnom slučaju je uokvirena kodeksom profesionalne etike na Univerzitetu u Beogradu i pravilnikom o neakademskom ponašanju u izradi stručnih radova. I u tom smislu Univerzitet je doneo odluku kojom brani svoju politiku, a to je da plagijarizam, odnosno neovlašćeno uzimanje tuđih naučnih dostignuća nije dozvoljeno", navodi Radonjić.\nOdbor za profesionalnu etiku Beogradskog univerziteta jednoglasno je utvrdio postojanje neakademskog ponašanja u izradi doktorske disertacije ministra finansija Siniše Malog jer je u delu disertacije doslovno preuzimao tekstove, odnosno cele pasuse iz tekstova drugih autora.\nRektorka Univerziteta u Beogradu Ivanka Popović saopštila je da će Odbor za profesionalnu etiku dostaviti konačno rešenje Senatu univerziteta radi postupanja u skladu sa Pravilnikom o postupku poništavanja diplome i dodatka diplomi.\n"U Odboru profesionalne etike Univerziteta u Beogradu rade ljudi koji su zaposleni na Univerzitetu u Beogradu u zvanju nastavnika ili naučnika. Njih je izabrao Senat Univerziteta u Beogradu na osnovu njihovih postignuća i njihove, ne samo pokazne stručnosti u onome čime se bave, već i na osnovu poverenja koje im je Senat ukazao u smislu njihovog etičkog obavljanja svoje dužnosti", kaže za Zašto? Ognjen Radonjić, profesor na Filozofskom fakultetu.\nUpitan kako kao profesor Univerziteta doživljava ocene predsednika Srbije Aleksandra Vučića i premijerke Ane\nBrnabić da je odluka Odbora profesionalne etike Univerziteta u Beogradu o doktoratu ministra finansija ’politička’, Radonjić kaže da su to njihovi izgovori bez bilo kakvog dubinskog značenja kako bi zadržali ministra finansija na njegovoj poziciji.\n"Pretpostavljam da u tom smislu oni žele da izbegnu da govore o njegovoj etičkoj odgovornosti", navodi Radonjić.\nOn dalje kaže da se etička odgovornost svakog pojedinca ne odnosi samo na njega lično, odnosno privatno, već da ima šire društvene reperkusije, posebno u slučaju državnih funkcionera.\n"Kada ste državni funkcioner vi niste tu samo zaposleni da biste radili konkretan posao, u ovom slučaju ministra finansija, već i da reflektujete određeni sistem vrednosti. Ako je njihov sistem vrednosti taj, da je važnije da on obavlja svoju funkciju odlično, od toga da li je dozvoljeno da se neko neetički ponaša, to je onda njihov stav. A njihov stav nam zapravo govori da njih etika ne zanima", smatra Radonjić.\n"Ako nama reflektuju sistem vrednosti da je krađa dozvoljena, u ovom slučaju akademska krađa, onda oni građanima šalju poruku da svako ko može nek se snađe gde može, prekrši neki zakon kako bi ispunio neke svoje partikularne interese gde se javni interesi apsolutno ostavljaju po strani. Javni interesi su u ovom slučaju podređeni partikularnim interesima", navodi Radonjić.\nPremijerka Srbije Ana Brnabić izjavila je za TV N1 da Siniša Mali ostaje ministar u Vladi jer je za nju odluka Odbora za profesionalnu etiku Univerziteta u Beogradu, kojom je doktorat ministra finansija proglašen plagijatom, politička. Premijerka svoj stav objašnjava time što je četiri puta preinačena odluka Fakulteta organizacionih nauka, na kome je Mali doktorirao, i dva puta mišljenje stručne komisije.\nPredsednik Srbije Aleksandar Vučić je najpre u petak za TV Prva izjavio da je odluka Univerziteta u Beogradu o doktoratu ministra finansija "duboko politička", ali da neće uticati na mesto Malog u Vladi jer se "za izbor ministara analiziraju uspesi". Samo dan kasnije Vučić je, na konferenciji za novinare u Novom Sadu, rekao da "Siniša Mali mora da plati i političku cenu", kao i da će "videti sve kako i šta u budućnosti".\nProfesor Ognjen Radonjić za Zašto? kaže da je pogrešno zahtevati smenu ministra finansija, kao i smenu ministra prosvete Mladena Šarčevića zbog izjave da bi Siniša Mali ostao ministar, da se on pita, jer dobro radi svoj posao. On navodi da bi zahtev za smenu tih ministara bio smislen samo kada podržavate vladu.\n"Ako ja podržavam vladu i tražim smenu ovih ministara to radim zato što smatram da ova vlada radi dobro i da bi jedna takva smena omogućila ovoj vladi da nastavi da radi dobro. A ne vidim nikakav smisao da se traži smena ova dva ministra od strane onih, među njima sam i ja, koji ne podržavaju rad ove vlade jer bi to značilo, kada bi se smenili ovi ministri, da bi onda vlada radila dobro. A ne bi radila dobro upravo iz razloga koje sam rekao, a to je da njih etičnost ne zanima", ocenjuje Radonjić.\nOn navodi da je karakteristika ove vlade i ove vlasti neetičko ponašanje ne samo u vršenju svoje funkcije nego i u obraćanju njihovih predstavnika u parlamentu gde "napadaju, vređaju, proganjaju sve svoje neistomišljenike".


VLADA RS: Utvrđeni Predlog zakona o igrama na sreću i Predlog zakona o izmenama i dopunama Zakona o ličnoj karti\nVlada Republike Srbije utvrdila je Predlog zakona o igrama na sreću, kojim se ova oblast usaglašava sa evropskim, odnosno međunarodnim standardima, a čime će se stvoriti neophodni uslovi za uvođenje naprednijeg sistema nadzora, obezbediti efikasnije prikupljanje budžetskih prihoda i smanjenje sive ekonomije.\nUtvrđen je i Predlog zakona o izmenama i dopunama Zakona o ličnoj karti, a jedna od najvažnijih izmena podrazumeva da, ukoliko građanin izgubi ličnu kartu ili mu je neko ukrade, više ne plaća taksu za oglašavanje u Službenom glasniku Republike Srbije, već nadležni organ, odnosno MUP, rešenje o proglašenju lične karte nevažećom oglašava na svojoj zvaničnoj veb prezentaciji.\nNa sednici je doneta i Uredba o bližim uslovima i načinu dodele priznanja za vrhunski doprinos nacionalnoj kulturi, odnosno kulturi nacionalnih manjina.\nPolazna osnova za usvajanje ovog dokumenta jeste da ova priznanja steknu samo najzaslužniji koji su dali vrhunski doprinos nacionalnoj kulturi, odnosno kulturi nacionalnih manjina, time što će se veća odgovornost staviti na predlagača. To će u ovom slučaju biti samo reprezentativna udruženja u kulturi, odnosno nacionalni saveti nacionalnih manjina.\nNa sednici je doneta odluka da status spomenika kulture dobiju Državna hipotekarna banka u Valjevu, Crkva Vaznesenja u Zminjaku i Crkva Uspenja presvete Bogorodice u Oridu.


Kreditni dug stanovništva povećan 10,6 posto za 12 meseci\nTanjug 29. aprila 2022. 16:00\nBEOGRAD – Dug stanovništva Srbije po bankarskim kreditima na kraju marta bio je 1.348 milijardi dinara, što je za 10,6 posto veća suma nego pre godinu dana, navodi se u Kreditnom izveštaju Udruženja banaka Srbije.\nU odnosu na kraj februara ove godine, dug stanovništva veći je za 1,1 posto.\nStanovništvo najviše bankama duguje za gotovinske kredite – 642,2 milijarde dinara, što je povećanje od 11,9 posto za godinu dana, a u odnosu na kraj februara, dug je veći za 2,5 posto.\nNa ime stambenih i kredita za adaptaciju stanovništvo duguje 568,8 milijardi dinara, a taj dug je za godinu dana veći za 15,9 posto, dok je mesečno povećanje 1,3 posto.\nNajveći mesečni porast zaduženja od 2,8 posto stanovništvo ima kod poljoprivrednih kredita, koji su godišnje porasli za 5,9 procenata a ukupni dug na kraju marta iznosi 80,2 milijarde dinara.\nU Evropi 53% više voća tretiranog najopasnijim pesticidim\nKristin Lagard odbacila spekulacije da evrozona ide ka…\nRIA: Grčke kompanije prešle na plaćanje gasa u rubljama\nPromena cene za voz do NS, zaštita za one koji idu na posao\nMomirović: Promena cene voznih karata do Novog Sada, ali će…


Dačić: Rama je „ubio“ pojam regionalne saradnje - Sputnjik Srbija\nDačić: Rama je „ubio“ pojam regionalne saradnje\n© Tanjug / DIMITRIJE GOLL/ bg\n15:41 27.11.2018 Preuzmite kraći link\nMinistar spoljnih poslova Ivica Dačić izjavio je da je albanski premijer Edi Rama jučerašnjim izjavama u Peći „ubio pojam regionalne saradnje“ i najavio da će Srbija i BiH na sledećem sastanku ministara Zapadnog Balkana zatražiti da se svi izjasne o tome da li će se poštovati principi regionalne saradnje.\nDačić je nakon sastanka sa ministrom inostranih poslova BiH Igorom Crnatkom rekao da je suština svih okupljanja na nivou Zapadnog Balkana bila regionalna saradnja koja je podrazumevala i zajednički ekonomski prostor.\n„Na sledećem sastanku ministara Zapadnog Balkana tražićemo da se svi izjasne o tome da li će se poštovati principi regionalne saradnje ili ne“, rekao je Dačić.\n„Ako EU i SAD ne mogu da utiču na Kosovo, onda ne znam o čemu imamo dalje da pričamo“, rekao je Dačić.\n„Zamislite da je došlo do susreta predstavnika Srbije i Republike Srpske sa takvim porukama, da ćemo raditi na ujedinjenju, sa pozorišnim momentima kao što je orao na zastavi, sto odsto na slici Rame i jednog ministra, izjava Rame 100 odsto na severu, a nula na jugu“, rekao je Dačić.\n„Ovim oni (Albanci) plaše Evropu da će se ujediniti i napraviti problem ako ne dobiju viznu liberalizaciju. Mi smo za to da im se uvede, pa nek vidi EU šta će sa svojim čedom i monstrumom, svi će da odu tamo, mi možemo da obezbedimo prevoz“, rekao je Dačić.\n„Ovo nije udar samo na ekonomski razvoj regiona i spoljnu trgovinu i ekonomiju, već nešto mnogo gore“, rekao je on, preneo je Tanjug.


"Grobari" ne daju Duleta! - Sportske.net\n"Grobari" ne daju Duleta!\nNavijači Partizana rešili su da ne sede skrštenih ruku dok se odlučuje o sudbini voljenog kluba. Dan uoči najavljene sednice Skupštine KK Partizan "Grobari" će se okupiti kako bi podržali trenera Duška Vujoševića.\nPredlog iz uprave Partizana - Dule da ostane, Danilović da ode!Neće na čelo Partizana ''ni u budućem životu!''Bivši igrač Partizana i Zvezde potpisao za Olimpiju!KK Partizan - Skupština zakazana za naredni ponedeljak!Hoće li bar Tepić ostati u Partizanu?\nKošarkaški klub Partizan "spao je na najniže grane" u svojoj bogatoj istoriji, poručio je na početku priprema za novu sezonu trener crno-belih Duško Vujošević.\nStrateg Partizana javno je izneo svoj stav o svim gorućim pitanjima u klubu koji vodi a sada je ostalo da se sačeka sednica Skupštine koja je zakazana za ponedeljak.\nTekuća nedelja donela je mnogo spekulacija i najava mogućih scenarija koji bi mogli da budu viđeni u košarkaškom klubu Partizan, među kojima je i preuzimanje kluba od Predraga Danilovića i smena trenera Duška Vujoševića.\nDugogodišnji trener Partizana izjavio je početkom nedelje da nema problem da napusti klub ukoliko će to značiti boljitak za crno-bele ili će u suprotnom ostati da "potone zajedno sa Partizanom".\nPosle najnovijih natpisa u medijima da se u KK Partizan spema sličan scenario kao i u fudbalskom klubu, navijači su odlučili da se aktivno uključe u odbranu čoveka koji je godinama unazad donosio uspehe crno-belima.\n"Grobari" su na društvenim mrežama i forumima pokrenuli peticiju protiv smene trenera Duška Vujoševića, a zakazan je i skup podrške na platou ispred severne tribine stadiona u Humskoj.\nNavijači Partizana okupiće se u nedelju, 23. avgusta u 5 do 12 ispred Upravne zgrade stadiona u Humskoj čime će izraziti podršku trofejnom košarkaškom stručnjaku koji bi uskoro mogao da se nađe na udaru ukoliko dođe do smena u Upravnom odboru KK Partizan.\nPodsećamo da je sednica Skupštine KK Partizan zakazana za ponedeljak, 24. avgust od 13 časova.


Završene konsultacije, može zahtev za registraciju u EU\nTanjug 9. februara 2021. 09:28\nMOSKVA – Evropska agencija za lekove (EMA) završila je konsultacije sa tvorcima ruske vakcine protiv korona virusa Sputnjik V, koji sada mogu podneti zahtev za registraciju na tržištu Evropske unije, rečeno je Sputnjiku u Agenciji.\n„U ovoj fazi možemo reći da je Nacionalni istraživački centar za epidemiologiju i mikrobiologiju Gamaleja održao naučnu konsultaciju sa EMA o njihovim vakcinama protiv kovida 19 Sputnjik Ve. Kao sledeći korak kompanija može da pripremi zahtev za dobijanje potvrde o registraciji“, rekao je sagovornik Sputnjika.\nPredstavnik Evropske agencije za lekove je rekao da Agencija zasad nije primila zahtev za registraciju vakcine Sputnjik V i da se o rokovima za dobijanje odobrenja od EMA za tržište EU može razgovarati nakon što prime odgovarajući zahtev.\nAgencija RIA Novosti takođe prenosi da je sada moguće predati zahtev za registraciju Sputnjika V na tržištu EU.\nU slučaju da Evropska komisija izda uslovnu potvrdu o registraciji i odobrenje, ruska vakcina će se moći centralizovano isporučivati u EU. Evropska unija je još pre pojave prvih odobrenih vakcina protiv virusa korona donela odluku o njihovoj centralizovanoj nabavci.\nDo sada su sklopljeni ugovori sa šest proizvođača.\nTrenutno su na tržištu EU odobrene vakcina Fajzer/Biontek, Moderna i Astrazeneka.\nOsim toga, EK je sklopila ugovore o isporuci vakcina u EU sa kompanijama Johnson & Johnson, Sanofi-GSK, CureVac, ali ove kompanije još nisu podnele zahtev za registraciju svojih vakcina.


Les: Ako SAD, kao što izgleda, preuzmu vodeću ulogu u rješavanju kosovskog problema... - Sve o Srpskoj\nLes: Ako SAD, kao što izgleda, preuzmu vodeću ulogu u rješavanju kosovskog problema…\nTVRDI DA ĆE AMERIKANCIMA POLAZNA TAČKA BITI IDEJA SRBIJE O KOREKCIJI GRANICA\n„Predstojeći izbori na Kosovo i u Srbiji suzili su prostor za sporazum tokom ove zime. Vrijeme ističe i SAD žele brzo rješenje – otuda i pismo Kvinte upućeno objema stranama da se deblokiraju pregovori“\nBritanski diplomata uvjeren: „Kladim se da će njihov korak u slučaju da ne dođe do dogovora sa Beogradom, biti ujedinjenje Kosova sa Albanijom, a to će na kraju dovesti kosovsku državu do pravnog limba“\nAKO, kao što izgleda, SAD preuzmu vodeću ulogu u pregovaračkom procesu oko rješenja kosovskog problema, njihova polazna tačka će biti ideja Srbije o korekciji granica, a na drugim silama je teret da prihvate ili odbiju američku poziciju“, kaže Timoti Les, bivši britanski diplomata na Balkanu.\n„Kada Vučić i Tači stave ideju podjele na sto, u zamjenu za uzajamno priznanje, SAD bi bile spremne da rade na tome“, smatra Les, ali ocjenjuje da rješenje kosovskog problema ne treba očekivati brzo.\nOn u intervjuu za Tanjug navodi da je problem što se ta politička ideja zaglavila jer Tači nije u potpunosti uspio da dobije podršku na domaćem planu, a Njemačka je takođe iskomplikovala stvari pokrenuvši proces razgovora na kojima je ideja razgraničenja odbačena.\n„Evropa će morati da odluči da li će podržati američku pritisak za podjelu, ili će gurati svoje alternativno rešenje, zabrinuta zbog efekata takvog rješenja na BiH i Sjevernu Makedoniju“, kaže Les.\nOn ističe da su SAD, koje sada imaju neutralniji pristup prema ovom problemu od prethodne administracije, nestrpljive da „završe posao“ u Srbiji i na KiM, kako bi se posvetili drugim stvarima, možda BiH, ali da nije moguće očekivati rješenje u momentu kada su stavovi Beograda i Prištine toliko udaljeni.\n„U međuvremenu je ugrožena regionalna stabilnost, jer se zbog taksi Srbiji Priština približava Albaniji, ubrzavajući tako proces ujedinjenja. Predstojeći izbori na Kosovu i u Srbiji suzili su prostor za sporazum tokom ove zime. Vrijeme ističe i SAD žele brzo rješenje – otuda i pismo Kvinte upućeno objema stranama da se deblokiraju pregovori“, ocjenjuje on.\nMotiv pridruživanja EU više ne postoji jer nema proširenja, a to, smatra on, otvara mogućnost za bojazan od jednostranog koje bi mogla povući Priština.\n„Kladim se da će njihov korak u slučaju da ne dođe do dogovora sa Beogradom, biti ujedinjenje Kosova sa Albanijom, a to će na kraju dovesti kosovsku državu do pravnog limba“, naglašava Les.\nNa pitanje očekuje li da će Vašington izvršiti pritisak na Prištinu da odustane od maksimalističkih zahteva u konačnom rješenju za KiM – Les kaže da sumnja i napominje da SAD moraju da rade veoma pažljivo.\n„Ovaj put SAD ne pokušavaju da primoraju strane da potpišu sporazum koji su pripremili američki pravnici, već da promovišu dijalog koji će i dovesti do rješenja koje će obje strane prihvatiti i koji će dobiti legitimeitet kod kuće kako bi bio održiv“, smatra on.\nTagoviKosovo i Metohija Priština SAD Srbija Timoti Les


Boeing još uvek ne isporučuje model B787 | Avio Press\nNajveći američki proizvođač aviona suočava se sa novim problemima kada je reč o modelu B787 čije su isporuke stopirane još u novembru prošle godine. Problemi u proizvodnji naterali su Boeing da prekine sa isporukama letelica kako bi se otklonili fabrički nedostaci na avionima. Naime, problem je nastao na delu trupa koji se spaja sa horizontalnim stabilizatorom a proizvođač je odlučio da ne isporučuje takve avione zbog potencijalnih bezbednosnih rizika.\nAmerički Boeing je garantovao brzo rešavanje ovih problema ali uprkos obećanjima, avioni su još uvek prizemljeni i nakon deset meseci od kada su izašli iz fabrike. Ni Savezna uprava za civilno vazduhoplovstvo (FAA) nije zadovoljna kvalitetom širokotrupnih letelica zbog čega je odbila da pregleda Boeingove avione. Takođe, stručnjaci iz FAA su nedavno pronašli i nove nedostatke na Dreamlinerima zbog čega će se isporuke ponovo odložiti. Kompanija iz Čikaga tvrdi da će avioni dobiti sve neophodne dozvole i da će isporuke početi krajem oktobra.\nBoeing 787 Severna Amerika vesti iz avijacije\nRyanair bez dogovora sa Boeingom za MAX 10\nEvropa Swiftair-ov ATR 72 pretrpeo štetu na madridskom...\nEvropa Oboren rekord u povlačenju najtežeg aviona na...


USB kablovi proizvođača i dobavljača - Veliki USB kabl iz fabrike - EOCABLE\nDom > Proizvod > Kabel > USB kabl\n3D sistemski USB senzorski kabel\nTakođe je nazvao USB Haker Kabl Senzora ili USB Senzorski Kabl 3D skenera. 3D sistemski USB senzorski kablovi povezuju vašu USB strukturu ili Android strukturu senzorom. Dužina kabla prilagođena je dostupna.Više\nEO ponuda USB 2.0 kablova sadrži standardne A do B konektore, Mini-USB konektore i Micro USB konektore koji se koriste za povezivanje elektronike, kao što su štampači, pametni telefoni i digitalne kamere, na računar, televizor ili USB 2.0 port.Više\nNaš USB 3.0 kablovski izbor uključuje sklopove USB 3.0 kablova tipa A od tipa A, tipa A do tipa B, tipa A do Micro-B i tipa A male i ženske USB 3.0 konektore. Prilagođeni sklopovi USB kablova dostupni su na zahtev.Više\nUSB C kabel s čvrsta konstrukcija ima priključke s lijevanim natezanje olakšanje za česte isključivanjem i trajnost.Više\nUSB C kabel adaptera možete puniti svoje nove uređaje (12 palac Macbook, Google novi chromebooka Pixel. Ne brine nestanak struje.Više\nPotpuno kompatibilan sa univerzalan serijski autobus specifikacije version1.1/2.0, podržava 480Mbits punom brzinom. 3. savršena za povezivanje USB 1.1 ili 2.0 periferija kao što su USB miševi, USB pisač, USB skener, USB prijenosniViše\nKoristite naše USB produžne kablove uključujući i USB AA produžne kablove i USB BB produžne kablove kako biste povećali signale na kraćim rastojanjima.Više\nUSB kabel za mobilni uređaj\nUSB kabel za mobilni uređaj je idealno rješenje za povezivanje smartphone, tablet ili drugi uređaj koji ima USB Micro B priključak za računalo, tablet ili drugi uređaj koji ima USB tip-C port USB 3.0 (USB 3.1 Gen 1) komunikacije.Više\nOmogućite povezivanje HDMI uređaja koji imaju ugrađene HDMI portove, kao što su HDTV, PlayStation3, Upconvertor DVD Player, Satelitske kutije, LCD monitor i projektori.Više\nKabl za prenos podataka USB\nUSB datoteke za prenos podataka sa starog računara na novi računar brzo preko USB 3.0 (5 Gbps). Široka podrška operativnom sistemu, radi sa Windowsom i Mac-omViše\nMi smo profesionalni proizvođači usb kablova i dobavljači, specijalizirani za veleprodaju i prilagođenu uslugu. Ako ste zainteresovani za naš usb kabel, dobrodošli ste da dobijete ponudu iz naše fabrike.


VULETIĆ ODGOVORIO CRVENO-BELIMA: Da li će svi proći onako kako Zvezda prolazi protiv Partizana? – BUTASPORT.RS\nVULETIĆ ODGOVORIO CRVENO-BELIMA: Da li će svi proći onako kako Zvezda prolazi protiv Partizana?\nDate: 02 августа, 2020\nPotpredsednik Partizana Vladimir Vuletić odgovorio na otvoreno pismo Crvene zvezde upućeno Fudbalskom savezu Srbije.\nCrvena zvezda oglasila se saopštenjem povodom meča između Napretka i Partizana završenom (3:1) u korist crno-belih. Klub iz Ljutice Bogdana uputio je otvoreno pismo Fudbalskom savezu Srbije gde zahtevaju da se glavni sudija Danilo Grujić kazni zbog dosuđenog penala za Partizan.\nPotpredsednik Partizana ekspresno je reagovao na saopštenje Crvene zvezde. Mi vam prenosimo u celosti:\n„Svet“, kaže Ajnštajn, „nije loše mesto zato što u njemu žive loši ljudi već zato što dobri ljudi povodom toga ništa ne preduzimaju.”\nKlub, kojem je prošle godine suđeno 17 penala u prošloj desetkovanoj sezoni, pa na samo devet utakmica nije suđen penal, klub koji je u 21. veku osvojio još jednu titulu evropskog prvaka, ali onu po broju dosuđenih penala, klub koji u prvom kolu, na prvoj utakmici ove sezone dobija penal, po svom dobro poznatom nahođenju, počinje sezonu penalom i saopštenjem.\nNenaviknuti na ova pretponoćna mračna oglašavanja čoveka koji je izabrao noć da započne kampanju i kandidaturu za predsednika FSS, moramo da ponudimo kratak odgovor na njegovo pitanje „da li bi trebalo svi da očekujemo da ćemo proći kao Napredak?“\nNapredak je protiv Partizana u poslednje tri utakmice, pre ove, zabeležio dve pobede i jedan nerešen ishod. Suprotno tome, Partizan je Zvezdu u poslednje tri utakmice dva puta savladao i jednom igrao nerešeno, pa je pravo pitanje koje valja da postave podno tenka da li će svi proći onako kako Zvezda prolazi protiv Partizana?\nOvaj klub je sklon zaboravu, ova specifična crveno bela Variola Korona je ona koja je jedina glasala protiv uvođenja VAR tehnologije u srpski fudbal, a sin njenog čelnika sedi u Komisiji koja VAR tehnologiju navodno treba da uvede!?\nNjene sudije i suđenje u prošloj sezoni dobro pamte sudijski silovana Inđija i unakaženo pokradeni Rad, a mi dobro pamtimo sve: i smeh Boaćija na stadionu podno tenka, samosaplitanje Jovančića u Zemunu i lakovihorni pad Radonjića u Novom Sadu.\nMi ćemo ipak nastaviti da radimo ono što najbolje znamo u duelima protiv ove pošasti, jer je čelik na rđu otporan“, kaže se u saopštenju Vladmira Vuletića.


Širenje kineskog i arapskog uticaja na Balkanu ⋆ EvropaMagazin\n„Kineski premijer i šefovi vlada 16 zemalja Srednje i Istočne Evrope sastali su se u Budimpešti na samitu na kojem je kineska strana sa svakom od zemalja potpisala dva ugovora o saradnji”, piše dnevnik „Die Welt”: „Taj format koji je osmišljen prije pet godina nazvan je 16+1″. „Mogao bi da se zove i 17-1: Kina se trudi oko zemalja bivšeg Istočnog bloka a izuzela je Rusiju. Radi se o neuvijenom pokušaju da za sebe veže nekadašnje područje uticaja Moskve. Kineska spoljnotrgovinska strategija „novog puta svile” predviđa investicije u logističke i infrastrukturne projekte u Istočnoj i Srednjoj Evropi, kako bi se još više kineske robe brže dopremalo u Evropu. To se dobro uklapa sa mađarskom strategijom „otvaranja prema Istoku” i sa opštim osjećanjem u istočnoj i srednjoj Evropi da je dobro biti šire ekonomski povezan”.\n„Kada istočni Evropljani prostru Kinezima crveni tepih, nadaju se da će tako prije svega smanjiti ekonomsku zavisnost od Njemačke (i EU). Iz tog razloga se nastoji ojačati i regionalna saradnja u istočnoj i srednjoj Evropi. Ali, uslov za to je postojanje infrastrukture”.\n„Ono što, neizgovoreno, a visi u vazduhu, jeste: što smo ekonomski nezavisniji, tim manje će Evropljani moći da nam prijete uskraćivanjem novca, kada im se nešto u Budimpešti ili Varšavi ne bude svidjelo. Zašto bi se kineskim investicijama u Evropi postavljale granice, pitaju se u Budimpešti. Sam Orban je na otvaranju samita, podbadajući Berlin, rekao: ‘Evropa se ne smije izolovati’. To je rečenica kojom su njemački političari često kritikovali ponašanje Mađarske u izbjegličkoj krizi”, piše dnevnik „Die Welt”\nU Srbiji pravila EU ne važe\nŠvajcarski dnevnik „Neue Züricher Zeitung” piše da „ponešto” u čitavoj inicijativi „ne ide onako kako su to Kinezi zamislili”. „Kineskoj strani je stalo da se projektom Novog puta svile utvrde nove trgovinske i investicione mogućnosti u Centralnoj i Istočnoj Evropi. Tako bi jedna grana nove rute trebalo da ide od grčke luke Pireja novom željezničkom trasom preko Beograda do Budimpešte”.\nKada je riječ o zemljama koje ovako sarađuju s Kinom, autor komentara primjećuje da „u načelu nije pogrešno tražiti dodatne trgovinske mogućnosti u Aziji. Politički bar nekim vladama u Istočnoj Evropi odgovara određeno distanciranje od „Brisela”. Zategnuti odnosi između istočnih i zapadnih zemalja EU su se unekoliko pogoršali zbog izbjegličke krize i drugih konflikata. Političari kao što je Orban cijene i to što investitori iz Kine ne postavljaju kritična pitanja o pravnoj državi, demokratiji i civilnom društvu”.\n„No, veliki kineski planovi nailaze na sve više prepreka i u regionu. Najveća se sastoji u tome što su u EU za državne projekte predviđeni javni konkursi. To ne odgovara predstavama Kineza. Oni su navikli da svoje projekte regulišu bilateralnim sporazumima. Ništa se ne poklanja: kineske državne banke daju kredite, ali izvođenje projekata je najčešće u rukama kineskih firmi. To objašnjava zašto je Kina dosad investirala uglavnom na Balkanu, a manje u istočnoevropskim zemljama EU. U Srbiji, na primjer, pravila EU ne važe, niti tamo mogu da se oslone na novac iz strukturnih fondova EU.”\nZbog islamističkih aktivnosti BiH u fokusu njemačke tajne službe\nSavezna služba za zaštitu ustavnog poretka Njemačke (BND) sve više pažnje posvećuje Balkanu, a posebno Bosni i Hercegovini. To je, kako se navodi u tekstu lista „Berliner Zeitung“, potvrđeno iz berlinskih sigurnosnih krugova. „S tim u vezi se povećava i saradnja sa drugim sigurnosnim službama. Glavni razlog za to je rast islamističkih aspiracija u regionu”, piše ovaj berlinski list.\n„Bosna i Hercegovina, kao i sve države bivše Jugoslavije, smatraju se veoma krhkim tvorevinama. Pored toga, zalivske zemlje, a posebno Saudijska Arabija, ulažu mnogo novca kako bi dosadašnju umjerenu varijantu islama zamijenili svojom radikalnijom verzijom praktikovanja islama, takozvanog vehabizma. Ni iz jedne druge evropske zemlje, srazmjerno broju populacije, tokom proteklih godina se džihadističkim ratnicima nije priključilo veći broj džihadista kao iz Bosne i Hercegovine.”\n„Broj boraca takozvane ‚Islamske države‘ iz BiH, kako se navodi u jednoj studiji iz 2016., mjeri se u stotinama, a broj selefija u hiljadama, pri čemu je ukupni broj stanovnika 3,5 miliona. Konačno, Balkan je i tranzitna ruta za izbjeglički val, koji, preko Turske i Grčke, vodi ka centralnoj Evropi, a koji je, zahvaljujući dogovoru Turske i Evropske unije, privremeno zaustavljen”, piše, između ostalog, „Berliner Zeitung”.\nCijenjeni posjetioci broj objavljenih vijesti je 361 sa 1809447 pregleda\nJanuary 23, 2018 Uređivano: Novembar 30, 2017 u 09:03


Uz pomoć kredita EBRD-a: Od decembra centralno u Prijedoru - Akta.ba\nPrelazak sistema centralnog grijanja sa mazuta na drvnu biomasu u Prijedoru očekuje se početkom decembra, a potpuni završetak ovog projekta u januaru 2016.\n07.08.2015. 12:59 / Izvor: SRNA\nPrelazak sistema centralnog grijanja sa mazuta na drvnu biomasu u Prijedoru očekuje se početkom decembra, a potpuni završetak ovog projekta u januaru 2016, rekao je Srni tehnički direktor prijedorske "Toplane" Zoran Knežević.\n"Svi radovi idu predviđenom dinamikom, po prijedlozima i sugestijama glavnog izvođača radova, austrijske firma `Urbas`", naveo je Knežević.\n"Paralelno se u Austriji, u fabrici glavnog izvođača, pravi kotlovska oprema i oprema za proizvodnju električne energije. Naručena je mehanizacija za opsluživanje postrojenja. Isporuka i uvoz opreme očekuju se početkom septembra kada je predviđeno da se krene sa montažom opreme na lokalitetu", dodao je Knežević.\nEvropska banka za obnovu i razvoj (EBRD) za rekonstrukciju kotlovnice u Prijedoru odobrila je kredit od sedam miliona eura, a Švedska međunarodna agencija za razvoj /Sida/ donirala je dva miliona evra.\nPromjenom energenta biće stvoreni preduslovi za održivo poslovanje "Toplane" jer ovo preduzeće za mazut godišnje izdvaja 5,5 miliona KM, dok će za drvnu biomasu izdvajati milion i po.\n#ijanje na biomasu


Od procenitelja se očekuje da bude stručan i analitičan, jasan i transparentan u prosuđivanju, jer je dobra procena faktor finansijske stabilnosti. Novi ciklus edukacije startuje u septembru.\nZakon o proceniteljima vrednosti nepokretnosti, koji propisuje da procenom vrednosti imovine mogu da se bave samo licencirani procenitelji uveo je red u ovoj oblasti, smanjeni su rizici i prostor za manipulaciju, a zaštićeni su i interesi svih strana u pravnom postupku. Za razliku od ranijeg perioda, kada su se procenama vrednosti nepokretnosti bavili prvenstveno sudski veštaci, danas Zakon definiše nacionalne standarde po kojima se određuje vrednost nepokretnosti, uvodi dvostruki sistem kontrole rada procenitelja i institut osiguranja od profesionalne odgovornosti ukoliko dođe do štete grubom greškom procenitelja.\nSvaki polaznik stiče kvalitetno teorijsko i praktično znanje\nOd ukupnog broja procena u Srbiji, najviše ih je za obezbeđenje kredita, zatim za vansudska izvršenja i za svrhu stečajeva, a rade se i procene javnih preduzeća, navodi Mirjana Kovačević, rukovodilac Centra za edukaciju, dualno obrazovanje i obrazovne politike Privredne komore Srbije.\nUloga procenitelja je da iznese objektivno i nepristrasno mišljenje o vrednosti nekretnine onima koji je poseduju, upravljaju njome, prodaju, ulažu i (ili) pozajmljuju novac na bazi obezbeđenja pozajmice nekretninom. Svaka procena predstavlja izazov, procenitelj mora da bude stručan i analitičan, jasan i transparentan u prosuđivanju i da na jednostavan i razumljiv način predstavi rezultat procene klijentu.\nTačnost procene vrednosti nepokretne imovine predstavlja značajan element finansijske stabilnosti, prvenstveno u bankarskom sektoru. Neprecizna procena vrednosti ima značajne posledice na pristup i troškove finansiranja u Srbiji, stabilnost finansijskog sistema, što posredno utiče i na nivo investicija, odnosno privredni rast.\nModerno tržište nekretnina odlikuje veća dinamika i intenzivnije promene, što zahteva veliku posvećenost i stručnost procenitelja koji dobro poznaju principe, načela, cenovne faktore i različite metode procene. Za to je potrebno široko znanje i aktivno korišćenje aktuelnih informacija o uslovima na tržištu nekretnina.\nSveobuhvatnim i kvalitetnim programom, Poslovna akademija PKS postavlja visoke standarde za ovu profesiju. Svaki polaznik dobija mentora koji sa njim prolazi kroz praktični deo izrade procene, kao i sav materijal neophodan kao preporučena literatura za spremanje ispita.\nOvakvi edukativni programi su prilagođeni polaznicima koji već obavljaju procene, kao i početnicima koji nemaju mnogo iskustva, koji uče da razmišljaju kao procenitelji sa naglaskom na znanju koje mogu odmah primeniti u praksi. Pored toga, neophodno je da znaju pravilno da analiziraju tržište, razumeju komparativne matrice, koriste kvalitetne izvore podataka i poznaju procedure.\nUspešnim polaganjem ispita na kraju edukativnog programa, procenitelj ispunjava uslov za polaganje za državnu licencu. Poslovna akademija PKS, pored ozbiljnosti obuke, naglasak stavlja i na ozbiljnost ispita, jer se radi kompletna simulacija procesa polaganja pred državnom komisijom kako bi polaznik bio apsolutno spreman.\nProgram obuka, koji je akreditovalo Ministarstvo finansija, obuhvata pet modula - uvod u pravo, građevinu, ekonomiju, procene vrednosti nepokretnosti i procenitelj vrednosti nepokretnosti.\nNakon prve nedelje, polaznici dobijaju mentore - licencirane procenitelje uz čiju podršku pripremaju završne radove. Okvirni termin pismenog dela ispita je do polovine oktobra, dok će se usmena odbrana radova odvijati u periodu od 14. do 17. oktobra 2019.\nLicencu procenitelja do sada je steklo oko 180 kandidata, koji sada već uspešno rade. Od tog broja, 113 je iz Beograda i 24 iz Novog Sada, a neophodan je veći broj procenitelja koji bi pokrili područje južne, istočne i zapadne Srbije. Detaljnije informacije i prijavljivanje na sajtu Privredne komore Srbije.\nNedostaju procenitelji u južnoj, istočnoj i zapadnoj Srbiji\nZakonom su jasno definisani kriterijumi za dobijanje licence procenitelja. Uslovi za izlazak na ispit za sticanje licence obuhvataju visoko obrazovanje i najmanje tri godine radnog iskustva na poslovima procenjivanja nepokretnosti. Budući procenitelj mora prvo da prođe kompletan proces osnovne obuke kod ovlašćene organizacije, da u okviru obuke položi teorijski i praktični ispit, posle čega stiče pravo da polaže za državnu licencu kod Ministarstva finansija.


Podrška evropskim agencijama za obezbjeđenje kvaliteta u ispunjavanju standarda i smjernica za obezbjeđenje kvaliteta u Evropskom prostoru visokog obrazovanja – SEQA-ESG – AKOKVO\nPodrška evropskim agencijama za obezbjeđenje kvaliteta u ispunjavanju standarda i smjernica za obezbjeđenje kvaliteta u Evropskom prostoru visokog obrazovanja – SEQA-ESG\nU petak 05.03.2021. godine, putem Zoom platforme, održana je cjelodnevna ekspertska posjeta u okviru projekta „Podrška evropskim agencijama za obezbjeđenje kvaliteta u ispunjavanju standarda i smjernica za obezbjeđenje kvaliteta u Evropskom prostoru visokog obrazovanja“ (SEQA ESG) u kojem je Agencija za kontrolu i obezbjeđenje kvaliteta visokog obrazovanja jedan od partnera. Projekat ima za cilj pružanje podrške novoosnovanim institucijama za obezbjeđenje kvaliteta visokog obrazovanja u primjeni Evropskih standarda i smjernica (ESG).\nSastanak je kroz dijalog o politici kao i primjere uspješnih rješenja u praksi pokrio set tema koje su od značaja za sistem obezbjeđenja kvaliteta u visokom obrazovanju u Crnoj Gori kao što su uspostavljanje jasnog zakonskog okvira u oblasti obezbjeđenja kvaliteta visokog obrazovanja, nezavisnost agencija u postupcima donošenja odluka, važnost uključivanja studenata i poslodavaca u postupcima evaluacija studijskih programa i institucija, važnost sprovođenja obuka ekspertskih komisija i sl.\nPredsjedniku EQAR-a i predstavniku ENQA-e, kao i eksperatima iz agencija za obezbjeđenje kvaliteta visokog obrazovanja Hrvatske, Velike Britanije i Holandije koji su angažovani za Crnu Goru u projektu, dobrodošlicu je poželio predstavnik Ministarstva prosvjete, nauke, kulture i sporta u Vladi Crne Gore. Pored predstavnika AKOKVO i Ministarstva, sastanku su prisustvovali i predstavnici Savjeta za kvalifikacije, visokoškolskih institucija Crne Gore kao i predstavnici studentskih organizacija crnogorskih univerziteta i poslodavaca.\nSastanak je organizovan u saradnji Ministarstva prosvjete, nauke, kulture i sporta, Agencije za kontrolu i obezbjeđenje kvaliteta u visokom obrazovanju i Evropske Asocijacije za obezbjeđenje kvaliteta visokog obrazovanja – ENQA.


Pretprošle nedelje je diskoteka bila prepuna dva dana,a kafići su svaki dan krcati.Bas se pitam otkud ovoliko zaraženih?!Predsednik kao da ne živi u Arilju.\nPretprošle nedelje diskoteka je bila prepuna dva dana.Kafici su svaki dan krcati.Bas se pitam otkud ovoliko zaraženih?!Predsednik izgleda ne živi u Arilju.\nPretprosli vikend je radila diskoteka i bila je puna dva dana,kao i kafići koji su krcati svaki dan.Bas se pitam otkud ovoliko zaraženih?!Predsednik izgleda ne živi u Arilju.\nProsto da ne poveruješ u toliku naivnost i ne informisanost aktuelnog predsednika i njegovog kriznog štaba?!!!\nLjudi,"brzi" test pokazuje prisustvo bilo kog virusa oni ce ovo sve svrstati pod koronu\nKako 18? U izveštaju Zavoda za javno zdravlje piše 28.


Opština nagradila najbolje poljoprivrednike | Opština Berane\nOpština nagradila najbolje poljoprivrednike\nIzbor najboljih je obavila Komisija koja je obilazila teren, dok je nagrade uručio predsjednik opštine Dragoslav Šćekić.\nOpština Berane danas je proglasila 9 najboljih proizvođača iz oblasti poljoprivrede za 2020. godinu.\nNagrade najuspješnijim poljoprivrednicima uručio je predsjednik opštine Berane Dragoslav Šćekić, u prisustvu sekretara poljoprivrede, turizma i vodoprivrede Opštine Berane Boža Premovića i njegovog pomoćnika Milutina Mićovića, koji je bio i predsjednik Komisije za izbor uglednih proizvođača u poljoprivrednoj proizvodnji za 2020. godinu.\nTako je za oblast stočarstva nagradu dobio Bogdan Boričić iz sela Dragosava, za ratarstvo Dragiša Đurišić iz sela Babino, za plasteničku proizvodnju Ivan Šćekić iz sela Štitari, voćarstvo Milorad Bubanja iz sela Bubanje, najbolji pčelar je Dalibor Ćorović iz sela Štitari, za proizvodnju bobičastog voća malinar Aleksandar Korać iz sela Crljevine, za organsku proizvodnju Slavko Dabetić iz sela Vinicka. Za seosko domaćinstvo nagradu je dobio Željko Senić, katun Suvodo, a za najuglednije poljoprivredno gazdinstvo proglašeno je gazdinstvo Vukana Šćekić iz sela Štitari.\nPredsjednik opštine je čestitao poljoprivrednicima na postignutim rezultatima i poželio im da i u narednom periodu svojim radom i uspjesima nastave da na brojnim sajmovima promovišu svoj grad.\nIzbor najboljih je obavila Komisija koja je obilazila teren, a u čijem sastavu su, pored pomenutog Mićovića, bili Ilija Marković i Dejan Martinović.\nNa osnovu utvrđenog stanja na terenu, kao i dostavljenih predloga, Komisija je obavila izbor najuspješnijih poljoprivrednih proizvođača sa područja opštine Berane.


Srbija će svoje rezerve zlata sa postojećih 20 tona do kraja 2019. godine povećati na 30, a potom, u narednih godinu do godinu i po, na čak 50 tona.\nOva dinamika utvrđena je posle sastanka predsednika Srbije Aleksandra Vučića sa delegacijom Međunarodnog monetarnog fonda (MMF), prenose Novosti. Odmah posle sastanka, kako prenosi taj list, Vučić je pozvao guvernerku NBS Jorgovanku Tabaković i ministra finansija Sinišu Malog i dao im zadatak da kupuju zlato.\nOd 20,7 tona zlata u rezervama, NBS 19,7 tona, odnosno 95 odsto, čuva u svom trezoru u Srbiji, dok se ostatak rezervi zlata čuva u inostranstvu. Količina zlata koje je NBS držala u inostranstvu smanjena je od 2001. do 2005. godine za gotovo 10 tona, pokazuju podaci centralne banke. Od 2005. godine NBS nije prodavala zlato, već je povećavala učešće zlata u deviznim rezervama kupovinom zlata iz domaće proizvodnje.\nProšle godine je, inače, na svetskom tržištu zabeležen rekordan obim kupovine zlata u poslednjih 50 godina, a taj trend nastavljen je i u prva tri meseca ove godine. Prema podacima Svetskog saveta za zlato, u prva tri meseca ove godine centralne banke su kupile 145,5 tona zlata neto, što je za 68 odsto više u odnosu na isti period lane. U poređenju sa kupovinama u prvim tromesečjima prethodnih godina, ovoliki obim kupovine nije zabeležen od 2013. godine. Rusija, koja je među pet država s najvećim rezervama zlata na svetu, protekle godine postala je vodeći svetski kupac ovog plemenitog metala, koji nikada ne gubi na vrednosti, kupivši 651,5 tona neto.\nKineska kompanija počinje gradnju rudnika zlata i bakra kod Bora


Seat sport isporučio stoti seat leon kup rejser - Serbiaring\nSeat sport isporučio stoti seat leon kup rejser\n06/30/2015 Aleksandar Babić AUTO-INDUSTRIJA, ETCC, TCR, Vesti 0\nKrajem prošle nedelje, u svom sedištu u Abreri kraj Barselone, sportski ogranak Seata isporučio je stoti „seat leon kup rejser“. Jubilarni primerak namenjen je ekipi Target, koja sa španskim automobilima nastupa u Leon evrokupu i TCR Internacionalnoj seriji.\nNavedena količina trkačkih sprava izrađena je i prodata u poslednjih četrnaest meseci – prvi klijenti su svoje „leone“ preuzeli krajem aprila 2014. Od tada se oni takmiče u različitim prvenstvima, počev od Evrokupa, Seatove sopstvene monomarka serije, preko TCR šampionata, Evropskog kupa turing automobila, do nacionalnih kategorija, poput Španskog endurans šampionata i Italijanskog turizmo endurans prvenstva.\nU ETC kupu 2015. auto dominira svojim performansama i apsolutni je pobednik svih dosadašnjih trka, dok je u inauguralnoj sezoni TCR Internacionalne serije – tu istina i zahvaljujući činjenici da je najzastupljeniji model – trijumfovao u 9 od 14 startova.\nTim Target, koji nastupa pod zastavom Austrije, preuzeo je svoj ukupno jedanaesti „seat leon“ i on će biti prijavljen za tri trke Seat leon Evrokupa 2015, sa debijem zakazanim za 4. i 5. jul na austrijskoj rundi takmičenja. U ovoj seriji ekipa već ima pet identičnih „rejsera“ a u TCR-u nastupa sa tri automobila i vozačima Stefanom Kominijem, Andreom Belikijem i Mihelom Nikjerom.\n„Model koji smo preuzeli je jedanaesti koji ulazi u našu garažu od aprila 2014, a šesti koji nabavljamo ove godine“, izjavio je na primopredaji Markus Gumerer, direktor ekipe Target. „Mi se trkamo u Seat leon Evrokupu i TCR seriji, potpuno smo uključeni u ova takmičenja i bilo nam je od vitalnog značaja da možemo da računamo na auto za koji znamo da će nam pružiti odlične performanse. A u „seat leon kup rejseru“ našli smo ono što smo tražili: nešto konkurentno, brzo, pouzdano i zabavno.“\nPrva stotina isporučenih „rejsera“ dokaz je izuzetne traženosti ovog modela, kao i mogućnosti Seat sporta da odgovori na zahteve zainteresovanih. Verovatno najtraženiji turing trkački auto današnjice krasi gotovo univerzalna upotrebljivost, a s tehničke strane diči se dvolitarskim turboprehranjivanim agregatom snage od oko 330KS, šestostepenim DSG menjačem, lakom konstrukcijom i niskim težištem.\nHondin trkački tempo dobar, nedostaje kvalifikacioni\nBenani: Propustili smo priliku za veliki rezultat


Referentna kamatna stopa u Srbiji ostaje 3% | Kamatica\nPočetna > vest > Referentna kamatna stopa u Srbiji ostaje 3%\nReferentna kamatna stopa u Srbiji ostaje 3%\nTekst objavljen: 12.03.2019 11:03\nDonoseći takvu odluku, Izvršni odbor je, pre svega, imao u vidu očekivano kretanje inflacije i njenih faktora u narednom periodu, kao i efekte dosadašnjeg ublažavanja monetarne politike, navodi se u saopštenju NBS.\nInflacija je niska i stabilna šestu godinu zaredom i u januaru je iznosila 2,1% međugodišnje. Bazna inflacija, takođe se kreće na niskom nivou, i u januaru je iznosila 1,2% međugodišnje. Niske inflatorne pritiske potvrđuju i inflaciona očekivanja finansijskog sektora i privrede za godinu dana unapred, koja su nešto ispod centralne vrednosti cilja od 3,0%. Izvršni odbor i u narednom periodu očekuje stabilno kretanje inflacije u granicama cilja (3,0 ± 1,5%).\nIzvršni odbor smatra da je opreznost u vođenju monetarne politike i dalje potrebna, pre svega zbog kretanja u međunarodnom okruženju. Zbog usporavanja globalnog privrednog rasta, očekuje se sporija normalizacija monetarnih politika vodećih centralnih banaka, Sistema federalnih rezervi i Evropske centralne banke. Međutim, i dalje je neizvesno u kojoj meri će normalizacija biti sporija i različita od očekivanja tržišta, što bi moglo uticati na nestabilnost globalnih tokova kapitala.\nNakon što je krajem prošle godine svetska cena nafte smanjena, od početka ove godine ona umereno raste, a njeno kretanje u narednom periodu i dalje je neizvesno zbog brojnih faktora – i na strani ponude i na strani tražnje. I pored nedavnog popuštanja trgovinskih tenzija između vodećih svetskih ekonomija, i dalje je prisutan protekcionizam u međunarodnoj trgovini, kao i geopolitičke tenzije, što kretanja na međunarodnom robnom i finansijskom tržištu i dalje čini neizvesnim.\nJavne finansije su drugu godinu zaredom završile u suficitu, koji je u 2018. iznosio 0,6% bruto domaćeg proizvoda. Uprkos povećanom uvozu za potrebe investiranja, višim cenama nafte i manjoj eksternoj tražnji, učešće deficita tekućeg računa platnog bilansa u bruto domaćem proizvodu zadržano je na nivou iz 2017.\nreferentna kamata nbs Srbija izvršni odbor


Tanjug 21. maja 2019. 16:26\nLONDON – Američka investiciona banka „JPMorgan“ podigla je verovatnoću Bregzita bez sporazuma sa 15 na 25 procenata, navodeći da je njihov osnovni scenario da će Boris DŽonson postati premijer, nakon čega slede opšti izbori, a potom još jedno odlaganje izlaska Britanije iz EU do kraja godine.\n„JPMorgan“ je takođe povećao verovatnoću produženja roka iz člana 50 Lisabonskog sporazuma (o napuštanju Unije) na 60 odsto sa ranijih 50 procenata, a istovremeno je smanjio verovatnoću izlaska zemlje iz EU pod uslovima iz sporazuma o Bregzitu premijerke Tereze Mej na 15 posto sa prethodnih 35 odsto, izveštava Rojters.\nGlavni ekonomista „JPMorgana“, Malkolm Bar, naveo je u dopisu upućenom danas klijentima banke da je njihov osnovni scenario sledeći:\n„Boris DŽonson postaje premijer početkom septembra na platformi ‘ako moramo idemo bez sporazma’. EU odbija njegov glavni zahtev – uklanjanje zaštitnog mehanizma iz Sporazuma o povlačenju. Donji dom parlamenta pokreće zakonodavni proces kako bi prisilio DŽonsona da traži produženje člana 50, a DŽonson saziva opšte izbore u nastojanju da dobije podršku za svoj pristup.\n„Ujedinjeno Kraljevstvo i EU postižu dogovor da produže član 50 do kraja decembra kako bi se omogućilo održavanje opštih izbora, nakon čega bi usledili pregovori“, naveo je Bar u dopisu klijentima.\nBajden: Amerika mora da bude bolja nego sada\nMađarska: Zvanično odobrena ruska vakcina Sputnjik V\nPrvi tvit Haris: Spremna da služim\nTrampovo poslednje pomilovanje bivši muž voditeljke Foksa\nBajden u govoru zahvalio svim prethodnim predsednicima\nBajden: Pobedila je demoktratija


VOZAČI , OPREZ Magla smanjuje vidljivost\nSlaba magla i jutarnja sumaglica usporavaju saobraćaj na putevima po kotlinama i dužinom rečnih tokova, a iz Auto-moto saveza Srbije (AMSS) vozače upozoravaju i na moguću pojavu sitnih odrona na putevima u planiskim predelima kroz stenske useke i klisure.\nNa autoputevima i državnim putevima prvog reda nema vanrednih zastoja ni prekida, saobraćaj je umerenog inteziteta, a na naplatnim rampama nema zadržavanja.\nSa izvesnim izmenama u režimu odvijanja saobraćaja treba računati na deonicama gde su započeti radovi.\nJP "Putevi Srbije" savetuje vozačima da bez zimske opreme i lanaca na kreću na put, a ukoliko se odluče na putovanje da voze oprezno i pažljivo.\nZbog vlažnih kolovoza i pojavi niskih temperatura u jutarnjim i večernjim satima moguće je stvaranje poledice te apeluju na vozače da prilagode brzinu kretanja situaciji na putu i budu maksimalno oprezni za volanom.\nNa autoputevima saobraćaj se odvija normalno, kolovoz je suv i snega nema, kao i na većini državnih puteva prvog prioriteta.\nNa ostalim putnim pravcima drugog i trećeg prioriteta kolovozi su vlažni u nižim predelima, a snega ima mestimično u raskvašenom stanuu do pet centimetara na teritoriji Vranja i Ivanjice.\nGOTOVA POTRAGA Nišlija, čiji je nestanak prijavila supruga, VRATIO SE KUĆI\nREKORDERI PO KAZNAMA Stanovnici ovog grada su NAJGORI VOZAČI U SRBIJI\nLETNJA SEZONA Pojačan saobraćaj ka Crnoj Gori, Makedoniji i Bugarskoj\nSmanjuje se broj nezaposlenih u Kruševcu


Procene ekonomskih i spoljnotrgovinskih kretanja u 2020. godini\nRepublički zavod za statistiku objavio je danas preliminarne procene makroekonomskih kretanja u 2020. godini. Uprkos do sada nezabeleženoj ekonomskoj krizi u svetu koja je izazvana pandemijom virusa Kovid-19, Srbija je uspela da 2020. godinu završi uz minimalne ekonomske posledice, a sve zahvaljujući očuvanoj makroekonomskoj i finansijskoj stabilnosti i pravovremenom i sveobuhvatnom paketu ekonomskih mera koje su donele Narodna banka Srbije i Vlada republike Srbije. Paketom ekonomskih mera očuvani su proizvodni kapaciteti i sprečen je pad poslovnog i potrošačkog poverenja, a povoljna struktura privrede i povećana sektorska i geografska diversifikacija izvoza ostvarena u prethodnim godinama doprinela je otpornosti srpskog izvoza i ukupne ekonomije.\nInflacija je i sedmu godinu zaredom ostala niska i stabilna i u decembru je iznosila 1,2% na međugodišnjem nivou, dok je prosečna inflacija tokom 2020. godine iznosila 1,6%.\nPrema preliminarnoj proceni Republičkog zavoda za statistiku, realni rast bruto domaćeg proizvoda je u 2020. godini iznosio -1,1%, što će se izvesno ispostaviti kao jedan od najboljih rezultata u Evropi. Smanjenje BDP-a od 1,1% posledica je u najvećoj meri pada aktivnosti u turizmu, ugostiteljstvu, putničkom saobraćaju i uslugama rekreacije i kulture, dok je smanjenje građevinske aktivnosti i ukupnih fiksnih investicija na nivou godine minimalno.\nUkupna industrijska proizvodnja je, prema proceni RZS-a, povećana za 0,2%, čime je potvrđena njena otpornost zahvaljujući snažnoj diversifikovanosti. S druge strane, nakon prošlogodišnjeg rasta građevinarstva od 33,7%, u 2020. je zabeležen realni pad vrednosti izvedenih radova od 4,3%. Pored toga, pad aktivnosti ostvaren je i u delu uslužnih sektora, koji su tokom pandemije bili najviše pogođeni. Tako je broj noćenja turista niži za 37,5% u odnosu na prošlu godinu, ugostiteljski promet za 26,8%, dok saobraćaj beleži smanjenje aktivnosti od 33,4%. S druge strane, promet u trgovini na malo realno je veći za 5,0%.\nZahvaljujući pravovremenom i obimnom ekonomskom paketu mera, očuvano je tržište rada, gde je i u ovako teškoj godini zabeležen rast zaposlenost i zarada, dok je nezaposlenost spuštena na jednocifreni nivo.\nKada je reč o spoljnotrgovinskim kretanjima, prema preliminarnim procenama Republičkog zavoda za statistiku, robni izvoz je pokazao izraženu otpornost u uslovima pandemije i na nivou godine biće niži za svega 3,5%, dok će uvoz, uprkos značajnim medicinskim nabavkama tokom cele godine biti niži za 3,0%. Na pad robnog izvoza je u najvećoj meri uticao pad izvoza prerađivačke industrije u uslovima usporavanja globalne tražnje, dok je s druge strane izvoz poljoprivrednih proizvoda nakon odlične sezone ostvario snažan rast. Pad uvoza je pre svega vođen manjim uvozom energije i proizvoda za reprodukciju, dok su kapitalni proizvodi i roba široke potrošnje nastavili da beleže rast.


Sećanje na timočke veterane - Zaječarska hronika\nPovodom Dana vojnih vеtеrana, u sklopu obеlеžavanja značajnih istorijskih datuma i nеgovanja slobodarskih tradicija, Komanda za razvoj Timočkе brigadе, prеdstavnici Grada Zajеčar, boračkih organizacija i članovi porodica poginulih pripadnika Vojskе, položili su danas vеncе i cvеćе na Spomеnik palim borcima Timočkе krajinе u cеntru Zajеčara.\nPotpukovnik Branko Radojеvić, komandant garnizona u Zajеčaru jе ovom prilikom rеkao da sе na nivou Vojskе Srbijе radi Zbornik radova „Naši hеroji“.\nZbornik ima za cilj afirmaciju naših humanih, hrabrih i pozitivnih primеra postupanja pripadnika Vojskе borbеnih dеjstava u ratovima na tеritoriji SFRJ i Socijalističkе Fеdеrativnе Jugoslavijе. Idеja jе da sе Zbornik koristi prilikom rеalizacijе еtničkog obrazovanja pripadnika Vojskе Srbijе,\ndodao jе Radojеvić.\nU imе dеlеgacijе Komandе garnizona Zajеčar vеnac jе položio komandant Timočkе brigadе, potpukovnik Branko Radojеvić, u imе Grada Zajеčara pomoćnik gradonačеlnika Elеna Pеtrović, u imе SUBNOR-a Dragoljub Nikolić, dok jе u imе Udružеnja vojnih pеnzionеra i organizacijе rеzеrvnih vojnih starеšina, vеncе na Spomеnik palim borcima Timočkе krajnе u cеntru Zajеčara, položio pukovnik u pеnziji Ljubomir Najdanović.\npreuzeto: Grad Zaječar\nTagovi: dan veteranatrg oslobođenja\nPrethodno Knjaževac: “Slovo iz Tršića” pobednik Festivala “Mali ljudi – veliki glumci”\nSledeće Gostovanje zaječarske predstave “Petra” u Zvezdara teatru


U delu Indije ponovo dvonedeljna izolacija za 120 miliona stanovnika\n► U delu Indije ponovo dvonedeljna izolacija za 120 miliona stanovnika\n14.07.2020 Nju Delhi\nDržava Bihar, na severu Indije, od četvrtka ponovo uvodi dvonedeljnu izolaciju za oko 120 miliona stanovnika kako bi zaustavila širenje koronavirusa.\n"Vlada Bihara je odlučila da uvede 15-dnevnu izolaciju od 16. do 31. jula", napisao je danas na Tviteru zvaničnik Sušil Kumar Modi.\nTo će biti najveća izolacija neke lokalne zajednice u Indiji od ukidanja ograničenja širom zemlje početkom juna, pošto se korona virus i dalje širi.\nU Biharu, siromašnoj indijskoj državi na granici sa Nepalom, do sada ima 160 žrtava korona virusa i 17.959 zaraženih, objavile su jutros vlasti.\n"Ne postoji terapija ili vakcina protiv korone. Moramo da se potrudimo i zaštitimo se maskama, maramicama ili peškirom", poručio je Sušil Kumar Modi.\nNa inicijativu regionalnih vlada, sve je više lokalnih restriktivnih mera širom Indije gde je više od 900.000 zaraženih korona virusom.\nMegapolis Bangalor, na jugu Indije, od sinoć je uveo jednonedeljnu izolaciju, javni saobraćaj je obustavljen i funkcionišu samo neophodne službe i trgovine sa namirnicama.\nMeđunarodni avio saobraćaj je i dalje obustavljen, osim posebnih letova za evakuaciju.\nBrnabić: Još devetoro umrlo u Srbiji od korona virusa, novozaraženih 295


Air Montenegro produžio sezonsku liniju ka Turskoj - Crna Gora - Turska\nHome » ANALIZE » Air Montenegro produžio sezonsku liniju ka Turskoj\n08/09/2021\tin ANALIZE, Crna Gora, Crna Gora, DRUŠTVO, EKONOMIJA, Ekonomija, TURIZAM, Turska, Turska, Vijesti, Vijesti Leave a comment\nDržavna avio-kompanija Air Montenegro planira da nastavi direktne letove za Istanbul i u 2022. godini. U pitanju je sezonska linija iz Tivta koja se na međunarodnom nivou vodi kao čarter, ali je očigledno interesovanje za nju dovoljno veliko da se nastavi sa povezivanjem ovog grada i administrativnog centra Turske, pišu Dnevne novine.\nNa internet stranicama prevoznika Air Montenegro zainteresovani trenutno mogu kupiti kartu za povratno putovanje na ovoj relaciji do 9. januara naredne godine. Cijena se kreće od 170 eura, pa naviše, a sve u zavisnosti od datuma putovanja. Avioni lete dva puta sedmično, i to srijedom i nedjeljom.\nPrvobitno je najavljeno da će posljednji let za Istanbul biti 28. oktobra, neposredno prije završetka globalne ljetnje, odnosno „visoke” sezone u avio-prevozu.\nPodsjećamo, nakon stečaja državne avio-kompanije Montenegro Airlines krajem 2020, aktuelna Vlada osnovala je novu u februaru ove godine. Prvi komercijalni let bio je 10. juna između Podgorice i Beograda. Kako je nedavno istakao izvršni direktor Predrag Todorović, u prva tri mjeseca realizovano je više od 800 letova i prevezeno 60.000 putnika.\nUtorkom nema leta za Beograd\nKompanija Air Montenegro od novembra više neće letjeti utorkom na relaciji Tivat – Beograd.\nTakođe, prema novom rasporedu objavljenom na korporativnim stranicama ovog prevoznika, posljednji let između Pogorice i Frankfurta biće 13. septembra, dok je nepoznata sudbina linije Tivat – Banja Luka.\nair montenegro istanbul podgorica istanbul tivat podgorica istanbul tivat istanbul\t2021-09-08\nTagged with: air montenegro istanbul podgorica istanbul tivat podgorica istanbul tivat istanbul\nPrevious: Istanbul: Turska Crna Gora 2:2\nNext: Najduži most na svijetu “Canakkale 1915” spojiće Evropu i Aziju


Google Labs se zatvara za javnost\nGoogle Labs se zatvara za javnost – Personal magazin\nWeb lokacija na kojej su korisnici mogli da ispitaju rane prototipove Google proizvoda biće postupno zatvoren za javnost. Neki eksperimentalni proizvodi Google Labsa će takođe biti ugašeni, dok će drugi…\nWeb lokacija na kojej su korisnici mogli da ispitaju rane prototipove Google proizvoda biće postupno zatvoren za javnost. Neki eksperimentalni proizvodi Google Labsa će takođe biti ugašeni, dok će drugi biti uklopljeni u različite projekte unutar kompanije. Suosnivač Googlea Larry Page, koji se na čelo kompanije vratio u aprilu ove godine, nastoji da razvoj proizvoda učini efikasnijim, kako bi se što bolje iskoristile prilike u mobilnoj telefoniji, društvenim mrežama i e-trgovini.\nProšlog meseca Google je predstavio Google+, ali je povukao projekat Google Health, web servis namenjen lakšem pretraživanju informacija vezanih za zdravlje, i Google PowerMeter, koji je korisnicima omogućavao jednostavan proračun potrošnje energije.\nGoogle Labs se zatvara za javnost was last modified: July 25th, 2011 by Redakcija\nGoogleGoogle HealthGoogle LabsGoogle PowerMeterLabs\nNova Facebook prevara vezana za video norveškog masakra\nGoogle preuzima InterDigital